Olimpik 2020: Jerman Pertaruhkan 3 Pemain Senior – Kruse, Amiri & Arnold

Persatuan Bola Sepak Jerman (DFB) mengumumkan senarai 19 pemain yang terpilih untuk berentap dalam acara bola sepak lelaki, temasya Sukan Olimpik Tokyo 2020.

Saingan olimpik ini membenarkan penyertaan 3 orang pemain melebihi umur 24 tahun atau yang lahir selepas daripada 31 Disember 1996.

Justeru, untuk mendapatkan adunan terbaik, skuad bimbingan Stefan Kuntz ini menyenaraikan tiga pemain senior iaitu Max Kruse, Nadiem Amiri (penyerang) dan Maximilian Arnold (pemain tengah).

Selebihnya, skuad ini hanya dibarisi oleh pemain yang berumur 24 tahun dan ke bawah yang rata-ratanya datang daripada kelab-kelab yang beraksi dalam saingan Liga Jerman.

Our squad for #Tokyo2020 🇩🇪#roadtotokyo pic.twitter.com/b7g79gXx2z

Pengumuman yang dilakukan oleh DFB turut menarik perhatian ramai, pada hari ini. Mereka mengumumkan senarai 19 pemain ini menerusi satu video yang bertemakan persis siri anime bola sepak Jepun, Captain Tsubasa.

Menurut makluman laman sesawang rasmi DFB, skuad bimbingan Stefan ini dijadualkan menentang Honduras dalam satu perlawanan persahabatan pada 17 Julai sebelum memulakan kempen Sukan Olimpik bermula 22 Julai.

Untuk makluman, skuad Jerman telah diundi bersama-sama Brazil, Ivory Coast dan Arab Saudi dalam Kumpulan. Saingan bola sepak di temasya Olimpik ini akan bermula 22 Julai dan tamat pada 7 Ogos 2021.

Berikut adalah senarai penuh pemain-pemain skuad olimpik Jerman:

Penjaga gol: Florian Muller (Stuttgart, 23 tahun), Svend Brodersen (St. Pauli, 24 tahun), Luca Plogmann (Werder Bremen, 21 Tahun).

Pertahanan: Jordan Torunarigha (Hertha BSC, 23 tahun), David Raum (Hoffenheim, 23 tahun), Benjamin Henrichs (RB Leipzig, 24 tahun), Amos Piper (Arminia Bielefeld, 23 tahun), Felix Uduokhai (Augsburg, 23 tahun), Josha Vagnoman (Hamburger, 20 tahun).

Pemain Tengah: Maximilian Arnold (Wolfburg, 27 tahun)*, Anton Stach (Greuther Furth, 22 tahun), Niklas Dorsch (Gent, 23 tahun), Arne Maier (Hertha BSC, 22 tahun), Ismail Jakobs (Koln, 21 tahun), Eduard Lowen (Hertha BSC, 24 tahun).

Penyerang: Max Kruse (Union Berlin, 33 tahun)*, Nadiem Amiri (Bayer Leverkusen, 24 tahun)*, Marco Richter (Augsburg, 23 tahun), Cedric Teuchert (Union Berlin, 24 tahun).


TMJ Mahu Hantar JDT III Beraksi di Liga Singapura

Pemilik Johor Darul Ta’zim (JDT), DYAM Tunku Ismail ibni Sultan Ibrahim berhasrat untuk menghantar skuad Piala Presiden, JDT III untuk beraksi dalam saingan Liga Singapura.

Menurut baginda yang juga Tunku Mahkota Johor (TMJ), perancangan untuk menghantar skuad bawah 21 tahun ini beraksi ke saingan negara jiran tersebut bagi memberikan lebih perlawanan kompetitif kepada pemain-pemain pelapis skuad Harimau Selatan.

“Sekarang kita sedang berbincang dengan Football Association of Singapore (FAS) untuk letak JDT III bermain di Liga Singapura,”

“Kerana kita nak beri lebih perlawanan kompetitif kepada pemain-pemain muda kita, sekarang ini di Malaysia mereka tidak mendapat perlawanan yang kompetitif,” kongsi baginda dalam sesi Nindia Bola bersama Hafizal Hamad dan Zulhelmi Zainal Azam di platform Instagram.

Ketika ini, saingan Liga Singapura turut disertai oleh sebuah pasukan satelit dari Jepun iaitu Albirex Niigata yang membariskan rata-rata pemain muda kelahiran negera matahari terbit tersebut.

Untuk makluman, pasukan tersebut telah beraksi dalam saingan Liga Singapura sejak tahun 2004 lagi.

Selain itu, Persatuan Bola Sepak Malaysia (FAM) pernah menghantar skuad pelapis negara, Harimau Muda A dan Harimau Muda B beraksi dalam saingan Liga Singapura bermula tahun 2012 hingga 2015.

Featured Image: JOHOR Southern Tigers


Cabaran Antarabangsa Iran: Gandingan Mei Xing-Pei Kee Lakar Kemaraan Sulung Ke Pentas Akhir

Teoh Mei Xing dan Go Pei Kee yang mula bergandingan sejak awal Disember lalu berhasil melakar kemaraan sulung ke pentas akhir di kejohanan antarabangsa.

Pemain berusia 25 dan 20 tahun masing-masing ini melakar kemaraan tersebut di kejohanan Cabaran Antarabangsa Iran Fajr pada edisi kali ini.

Ianya hasil menumpaskan beregu Brazil, Sania Lima dan Juliana Viana Viera di peringkat separuh akhir secara “straight set” dengan skor 21-11 dan 21-10 dalam tempoh masa 21 minit permainan.

Kemenangan itu sekaligus menemukan mereka dengan pasangan Indonesia yang menghuni ranking ke-145 dunia, Jesita Putri dan Febi Setianingrum pada perlawanan akhir.

Untuk makluman, Jesita-Febi melangkah ke perlawanan akhir dengan mengejutkan beregu senegaranya merangkap pilihan keempat kejohanan, Ridya Aulia dan Kelly Larissa secara “straight set” dengan skor 21-19 dan 21-11.

Sekiranya Mei Xing-Pei Kee berhasil meraih kemenangan dalam perlawanan akhir yang dijadualkan pada hari esok, pasangan negara yang menghuni ranking ke-109 dunia ini akan membawa pulang hadiah wang tunai bernilai AS$1200 (±RM5,100) serta pungutan 4,000 mata.

Featured Image: Badminton Association of Malaysia


Indonesia Masters: Beregu No.1 Dunia ‘The Minions’ Menanti Yew Sin-Ee Yi di Separuh Akhir

Pasangan beregu lelaki bebas (independent) Malaysia, Ong Yew Sin dan Teo Ee Yi berjaya menempah tiket ke peringkat separuh akhir kejohanan Indonesia Masters selepas menundukkan pasangan senegara, Goh Sze Fei dan Nur Izzuddin, sebentar tadi.

Perlawanan yang berlangsung dengan sengit itu menyaksikan Yew Sin-Ee Yi yang menghuni ranking ke-14 dunia meraih kemenangan je atas Sze Fei-Izzuddin dengan pungutan mata 21-13, 18-21 dan 21-18 dalam tempoh hampir sejam.

DAIHATSU Indonesia Masters 2021(New dates)MD – Quarter final               🇲🇾Yew Sin ONG🏅21 18 21 🇲🇾Ee Yi TEO🏅13 21 18 🇲🇾Sze Fei GOH               🇲🇾Nur IZZUDDIN🕗 in 58 minutes https://t.co/4zZOhPSuXX

Menanti Yew Sin-Ee Yi di peringkat separuh akhir adalah pasangan beregu lelaki nombor satu dunia, Kevin Sanjaya Sukamuljo dan Marcus Fernaldi Gideon yang juga berjaya menumpaskan pasangan senegara mereka di peringkat suku akhir.

Pasangan nombor satu dunia yang terkenal dengan panggilan The Minions mudah menundukkan lawannya, Pramudya Kusumawardana dan Yeremia Erich Yoche Yacob Rambitan secara ‘straight set’ dengan skor 22-20 dan 21-17.

DAIHATSU Indonesia Masters 2021(New dates)MD – Quarter final          🇮🇩Marcus Fernaldi GIDEON🏅22 21 🇮🇩Kevin Sanjaya SUKAMULJO🏅20 17 🇮🇩Pramudya KUSUMAWARDANA          🇮🇩Yeremia Erich Yoche Yacob RAMBITAN🕗 in 42 minutes https://t.co/sQ3UzUlz0g

Bercakap mengenai cabaran di peringkat separuh akhir, Yew Sin-Ee Yi pernah turun menentang pasangan Kevin-Marcus sebanyak lima kali namun tumpas dalam kesemua perlawanan tersebut termasuk pertemuan terakhir di Terbuka Perancis, bulan lalu.

Adakah Yew Sin-Ee Yi akan mencatatkan kejutan dengan meraih kemenangan pertama ke atas pasangan beregu nombor satu dunia ini pada hari esok? Sama-sama kita nantikan.

Featured Image: Badminton Photo & Olympics


Majlis Undian Piala Asia 2023 Berlangsung Pada 11 Mei Hadapan Di Qatar

Lawan bagi skuad bola sepak kebangsaan, Harimau Malaya bagi peringkat kumpulan dalam saingan Piala Asia 2023 yang akan berlangsung pada Januari 2024 di Qatar akan diketahui pada 11 Mei hadapan.

Ini selepas salah satu pasukan yang bertanding iaitu India mengesahkan menerima surat makluman daripada Konfederasi Bola Sepak Asia (AFC) menerusi laman sesawang rasminya.

Selain daripada memaklumkan tarikh majlis undian terbabit, surat itu turut berkongsikan majlis tersebut akan diadakan di Katara Open House di Doha, Qatar.

AFC turut menjemput Presiden bagi kesemua Ahli Persatuan Bertanding (Participating Member Associations), ketua jurulatih dan pengurus untuk hadir ke majlis undian terbabit.

Kesemua 24 pasukan bertanding akan dibahagikan ke dalam empat balang dengan enam pasukan yang berada di ranking tertinggi akan mengisi Balang 1 diikuti dengan enam pasukan berikutnya dalam Balang 2, Balang 3 dan Balang 4 masing-masing.

Berdasarkan kedudukan ranking semasa, Malaysia dijangka mengisi Balang 4.

Bagaimanapun, Ranking Dunia akan dikemaskinikan lagi selepas daripada Rehat Antarabangsa FIFA yang berlangsung dari 20 hingga 28 Mac kelak.

Sementara itu, negara hos, Qatar dalam satu makluman lain mengesahkan saingan Piala AFC itu akan berlangsung bermula 12 Januari sehingga 10 Februari 2024.


Bekas Ketua Jurulatih Melaka United Dilantik Kemudi Lion City Sailors

Jurulatih dari Bosnia & Herzegovina yang pernah mengemudi Melaka United FC, Risto Vidakovic kini diperkenalkan sebagai ketua jurulatih baharu bagi kelab gergasi dari negara sebarang tambak, Lion City Sailors FC.

Risto yang hanya sempat mengemudi Melaka United sebanyak empat perlawanan pada awal musim 2022 dan sekadar mengutip satu mata diumumkan menjadi ketua jurulatih baharu Lion City Sailors pada hari ini.

Pengumuman itu hadir menerusi makluman di laman sesawang rasminya serta pelbagai platform media sosialnya, sebentar tadi.

— lioncitysailorsfc (@lioncitysailors) December 20, 2022

Jurulatih berusia 53 tahun dan memiliki lesen kejurulatihan UEFA Pro akan memulakan tugasnya bersama Lion City Sailors pada Januari kelak.

Bagaimanapun, tempoh kontraknya tidak diumumkan secara rasmi kepada umum oleh pihak kelab.

Sebagai rekod, selain Melaka United, Risto pernah membimbing beberapa pasukan lain seperti Borneo FC (Indonesia), Maziya (Maldives), Ceres-Negros (Filipina), FC Motagua (Honduras) serta beberapa pasukan di Sepanyol.

Untuk makluman semua, jodoh Risto bersama Melaka United hanya bertahan tidak sampai tiga bulan sebelum kedua-dua pihak mencapai keputusan untuk berpisah dengan persetujuan bersama.

Featured Image: Melaka United FC


Kejuaraan B-19 AFF: Malaysia Mara Ke Final Kali Keempat Berturut-Turut

Skuad bola sepak negara bawah 19 tahun (B-19) berjaya menempah kemaraan ke perlawanan akhir Kejuaraan B-19 AFF buat kali keempat berturut-turut.

Kemaraan itu dicipta selepas pasukan bimbingan Hassan Sazali Waras ini melakar kemenangan yang mengejutkan ke atas Vietnam merangkap juara Kumpulan A dengan keputusan 3-0 dalam perlawanan separuh akhir yang berlangsung petang tadi.

Dalam perlawanan tersebut, Malaysia berhasil mencetak kemenangan menerusi jaringan yang disumbangkan oleh Adam Farhan Faizal (26′), Haiqal Haqeemi Hairi (70′) dan Haykal Danish Haizon (88′).

AFF Under-19 Boys Championship 2022 – Semi Final 1 – FULLTIME RESULT

Malaysia 3Adam Farhan Faizal 26thMuhammad Haiqal Hairi 70thMuhammad Haykal Mohd Haizon 88th#AFF#AFFU19 pic.twitter.com/HduXzI8DCC

— ASEAN Football (@AFFPresse) July 13, 2022

Dengan kemenangan ini, Malaysia berhasil mara ke perlawanan akhir yang akan berlangsung pada 15 Julai kelak di Stadium Patriot Chandrabhaga, Bekasi, Indonesia.

Sementara itu, lawan yang akan dihadapi oleh Malaysia di perlawanan akhir tersebut sedang ditentukan pada ketika ini samada Thailand (naib juara Kumpulan A) atau Laos (juara Kumpulan B).

Untuk makluman semua, Malaysia tidak pernah gagal mara ke perlawanan akhir kejohanan ini sejak daripada edisi 2017 yang lalu diikuti dengan edisi 2018 dan terakhir edisi 2019.


Jurulatih Sarawak United Lega Pemain Bebas Kecederaan Sebelum Bertemu Terengganu

Ketua jurulatih Sarawak United, E. Elavarasan tetap lega barisan pemain bebas kecederaan meskipun tewas kepada Penang dalam aksi terakhir peringkat kumpulan Piala Malaysia, Rabu lalu.

Dalam aksi yang berlangsung di Stadium UiTM, Penang meraih kemenangan pertama selepas menewaskan tuan rumah dengan keputusan 2-1.

Namun, Elavarasan lebih memikirkan tahap kecergasan anak buahnya selepas berakhir perlawanan tersebut kerana aksi suku akhir yang lebih getir menanti mereka apabila bakal berdepan Terengganu pada 14 dan 18 November ini.

“Perlawanan terakhir ini kalau kita menang pun, dan Kuala Lumpur juga menang, tidak akan mengubah apa-apa, jadi untuk saya, yang penting adalah tiada kecederaan berlaku.

“Risau juga kalau ada pemain saya cedera sebab dua-dua pasukan beraksi aggresif, jadi itu yang saya risau kalau jadi apa-apa.

“Kita pun tahu Terengganu adalah pasukan yang bagus dan mempunyai ramai pemain yang berkualiti, berbanding dengan Sarawak United, kalau ada yang cedera akan jadi masalah kepada pasukan.

“Apa-apa pun, kita menghormati pasukan Terengganu, cuma hari perlawanan nanti adalah bagaimana kita beraksi, bukan nak cakap kami terlalu yakin, tetapi ini bola sepak dan apa-apa boleh berlaku”, jelasnya.

Untuk makluman semua, Ini merupakan kemenangan pertama Penang dalam peringkat kumpulan selepas empat kali tewas dan seri satu perlawanan.


5 Perkara Yang Anda Perlu Tahu Tentang Biaggio Ali Walsh

Dunia sukan tempur semakin mendapat perhatian umum dengan kehadiran Logan Paul dalam Wrestlemania kelolaan World Wrestling Entertainment (WWE). Ia menunjukkan pengaruh selebriti internet yang semakin meluas dalam bidang sukan sebegini.

Namun, satu nama menarik minat Sukanz pada kali ini – Biaggio Ali Welsh yang beraksi dalam saingan Professional Fighters League musim 2023. Berikut kami rangkumkan 5 perkara menarik tentang atlet ini:

Biaggio Ali Walsh merupakan cucu kepada peninju legenda dan ikon masyarakat berkulit hitam dunia, Muhammad Ali yang dikenali sebagai salah seorang peninju terbaik sepanjang zaman.

Biaggio merupakan anak kepada Robert ‘Bob’ Walsh, seorang cef dan Rasheeda Ali, seorang aktivis memperjuangkan kesedaran berkenaan penyakit Parkinson yang dihidapi arwah bapanya sebelum meninggal pada tahun 2016.

Tidak seperti Muhammad Ali, Biaggio melakukan penampilan sulungnya dalam acara sukan tempur dengan memilih untuk sertai platform seni mempertahankan diri campuran atau lebih dikenali sebagai MMA.

Bernaung di bawah Professional Fighters League (PFL), Biaggio kini masih lagi kekal bersaing di peringkat amatur dengan melakukan penampilan sulungnya pada Jun 2022.

Nico dan Biaggio merupakan adik-beradik yang terlibat dalam acara sukan tempur. Namun begitu, abangnya, Nico Ali dilihat lebih dekat untuk meneruskan legasi datuknya kerana berkecimpung dalam sukan tinju secara profesional.

Peninju berusia 23 tahun itu telah beraksi memenangi kesemua 8 perlawanannya dengan 5 aksinya berakhir dengan kemenangan secara ‘knock-out’ sejak 2021.

Lahir sebagai cucu Muhammad Ali dan abang kepada Nico Ali bermakna Biaggio merupakan sepupu kepada seorang lagi bekas peninju profesional wanita, Laila Ali yang dikenali sebagai Madame Butterfly.

Laila Ali aktif bertinju secara profesional sejak 1999 sehingga 2007, mengekalkan rekod tanpa kalah serta meraih pelbagai kejuaraan bagi kelas berat Super Middleweight dan Light Heavyweight sebelum beralih ke dunia digital sebagai personaliti televisyen.

Sebelum terlibat dalam bidang sukan tempur, Biaggio sememangnya seorang atlet yang cukup aktif melibatkan diri dalam sukan bola sepak Amerika dan pernah mewakili California Golden Bears dalam saingan Divisyen 1 Persatuan Olahraga Kolej Kebangsaan (NCAA)

Biaggio bermain di posisi running back dan mewakili UC Berkeley serta University of Las Vegas sebelum beliau mengambil keputusan untuk tidak meneruskan kariernya dalam bidang sukan tersebut.


FAM Denda JDT RM120,000 Atas Kesalahan Bakar Suar

Persatuan Bolasepak Malaysia (FAM) mengenakan hukuman denda berjumlah RM120,000 terhadap Johor Darul Ta’zim (JDT) atas kesalahan membakar dan menyalakan suar dalam tiga aksi Liga Malaysia 2023 di Stadium Sultan Ibrahim (SSI).

Pengumuman itu hadir menerusi kenyataan media yang telah disiarkan di laman sesawang rasmi badan induk bola sepak kebangsaan dan dikongsikan melalui pelbagai media sosial rasminya, hari ini.

Menurut FAM, mesyuarat Jawatankuasa Tatatertib FAM yang dipengerusikan oleh Datuk Dr. Baljit Singh Sidhu pada 30 Mei telah membuat keputusan ke atas setiap kesalahan yang dilakukan dan surat hukuman denda telah dihantar kepada juara bertahan Liga Super tersebut.

Siaran Media: FAM Telah Denda JDT RM120,000 Berhubung Kesalahan Membakar & Menyalakan Suar

▶ Baca selanjutnya di https://t.co/AZHvLWVk6n#FAM #HarimauMalaya pic.twitter.com/E7Ym2jnwqq

— FA Malaysia (@FAM_Malaysia) July 6, 2023

Tiga perlawanan yang terbabit ialah dua aksi Liga Super melibatkan Sabah FC pada 31 Mac dan Kedah Darul Aman FC pada 9 April serta satu perlawanan Piala FA menentang PDRM FC pada 14 April.

Oleh itu, JDT telah dikenakan denda ke atas ketiga-tiga perlawanan tersebut atas dua kesalahan yang sama iaitu menyalakan suar secara serentak serta kegagalan mematuhi obligasi penganjuran sehingga membolehkan kemasukan dan pembakaran suar oleh penyokong.

Kedua-dua kesalahan terbabit bernilai RM30,000 dan RM10,000 masing-masing yang membawa kepada nilai keseluruhan sebanyak RM120,000 daripada tiga perlawanan tersebut.

Dalam pada itu, Jawatankuasa Tatatertib FAM juga memaklumkan bahawa sudah menjadi amalan untuk mereka tidak membuat sebarang kenyataan media selepas keputusan dibuat selepas ini.

Featured Image: JOHOR Southern Tigers


CEO Digital Durian Terkejut Besar Paul Pogba Tonton Rancangan Omar & Hana

Siapa sangka pemain tengah Manchester United & Perancis, Paul Pogba menjadikan siri animasi berunsurkan islamik, Omar & Hana sebagai hiburan bersama keluarganya.

Pemain tengah berusia 28 tahun tersebut dilihat menonton siri berkenaan apabila berkongsikan mengenai TV baharu miliknya di laman sosial, tengah malam tadi.

Foto yang dimuat naik di akaun Facebook dan Instagram pemain tersebut yang juga merupakan seorang muslim terpampang jelas siri animasi yang dicipta oleh syarikat tempatan, Digital Durian.

Baca: Pemain Manchester United, Paul Pogba Gemar Makan ‘Karipap’?

Untuk makluman semua, selain daripada menyajikan kandungan dalam bahasa melayu, siri Omar & Hana juga mempunyai versi bahasa inggeris yang diperkenalkan pada 2018 yang lalu.

Pada saat ini, siri Omar & Hana versi berbahasa inggeris telah mengumpul lebih 900,000 ‘subscribers’ di saluran Youtube-nya dari seluruh dunia.

Selain itu, siri Omar & Hana turut boleh ditonton dalam versi bahasa arab dan urdu.

Ketua Pegawai Eksekutif (CEO) Digital Durian, Sinan Ismail turut terkejut besar apabila mengetahui mengenai perkara tersebut pada pagi tadi.

“Terima kasih Pogba kerana memilih Omar & Hana untuk ditontonkan kepada anak-anak anda. Kami berharap ianya dapat memanfaatkan anda, anak-anak dan keluarga.”

“Jikalau anda mahukan maskot Omar & Hana membuat kejutan pada ulang tahun kelahiran anak-anak anda, boleh bagitahu kami!” kata Sinan menerusi satu muat naik di akaun Linkedin miliknya.

Sebagai tambahan, selain daripada siri animasi Omar & Hana, Digital Durian merupakan syarikat disebalik sebuah lagi siri animasi yang terkenal dalam kalangan rakyat tempatan iaitu Didi & Friends.


Olimpik 2020: Panahan ‘Perfect 10’ Korea Singkirkan Khairul Anuar

Pemanah negara, Khairul Anuar Mohamad terpaksa melupakan acara memanah individu Sukan Olimpik Tokyo 2020 selepas disingkirkan oleh pemanah Republik Korea, Kim Woo-jin pada peringkat 1/8, hari ini.

Perlawanan yang berlangsung di Yumenoshima Park Archery Field menyaksikan Woo-jin menampilkan aksi penuh cemerlang dengan meraih kemenangan dalam tiga ‘straight set’ sekaligus meraih keputusan 6-0 ke atas Khairul.

Memanah – Perseorangan Lelaki 🎯Selepas Set 3:🇲🇾 Khairul Anuar Mohamad0-6🇰🇷 Kim WoojinKhairul Anuar tewas dalam semua tiga set pertama. Apapun, kami tetap bangga dengan anda!#Archery#Tokyo2020#SokongMalaysia pic.twitter.com/acxkmW5FX5

Woo-jin yang menduduki ranking ke-4 dunia itu melakukan panahan tepat ‘Perfect 10’ ke sasaran dalam kesemua percubaannya. Hasilnya, dia meraih 90 mata secara maksimum daripada tiga set tersebut.

Khairul pula turut memberikan saingan kepada Woo-jin dengan memungut 83 mata daripada maksimum 90 mata dalam tiga set itu.

Kejayaan ini melayakkan Woo-jin mara ke peringkat seterusnya iaitu suku akhir.


Malaysia Masters: Anna-Mei Xing Balas Dendam Kekalahan Di Tangan Beregu No.6 Dunia Minggu Lalu

Beregu wanita negara, Anna Cheong dan Teoh Mei Xing berhasil membalas dendam terhadap kekalahan di tangan pasangan No.6 dunia, Mayu Matsumoto dan Wakana Nagahara.

Dalam saingan Terbuka Malaysia pada minggu lalu, Anna-Mei Xing yang menghuni ranking ke-37 dunia disingkirkan oleh pasangan yang sama pada peringkat suku akhir.

Namun pertemuan semula yang berlangsung di peringkat Pusingan 16 dalam saingan Malaysia Masters pada hari ini, skrip yang berlainan dicipta oleh gandingan Anna-Mei Xing.

PERODUA Malaysia Masters 2022 WD – Round of 16         🇲🇾Anna Ching Yik CHEONG🏅21 21 🇲🇾Mei Xing TEOH🏅11 15 🇯🇵Mayu MATSUMOTO          🇯🇵Wakana NAGAHARA

— BWFScore (@BWF_Score) July 7, 2022

Dalam perlawanan tersebut, Anna-Mei Xing berjaya merekodkan kemenangan secara “straight set” dengan skor yang berkesudahan 21-11 dan 21-15 dalam tempoh masa 38 minit permainan.

Keputusan ini sekaligus menyingkirkan Matsumoto-Nagahara daripada saingan berstatus Jelajah Dunia Super 500 BWF ini. Sementara itu, Anna-Mei Xing pula mengesahkan tempat ke saingan peringkat suku akhir.

Menanti mereka di peringkat tersebut pada hari esok, Anna-Mei Xing akan berhadapan samada beregu Korea, Jeong Na-eun dan Kim Hye-jeong atau beregu Indonesia, Febby Gani dan Ribka Sugiarto.

Featured Image: Badminton Association of Malaysia


Paralimpik 2020: Panahan Eric Bennet Menggunakan Mulut Hampir Raih ‘Perfect 10’

Atlet para memanah Amerika Syarikat, Eric Bennet hampir merekodkan markah ‘perfect 10’ ketika beraksi dalam acara recurve indvidu lelaki di temasya Sukan Paralimpik Tokyo 2020.

Eric turun ke Yumenoshima Archery Park bagi menentang wakil Australia, Taymon Kenton-Smith pada peringkat penyingkiran 1/16.

Baca: Panahan ‘Perfect 10’ Korea Singkirkan Khairul Anuar

Walaupun menggunakan mulut sahaja, pada pusingan kelima Eric berjaya memanah tepat ke sasaran sebanyak dua kali untuk meraih 20 mata.

Bagaimanapun, atlet berusia 47 tahun ini terlepas peluang untuk meraih 30 mata apabila panahan ketiganya hanya mengenai di lingkaran yang memberikannya 8 mata.

Akan tetapi, ianya sudah memadai buat Eric untuk memenangi peringkat penyingkiran 1/16 tersebut sekaligus menumpaskan lawannya dengan keputusan 6-4.

Pada peringkat penyingkiran 1/8 yang akan berlangsung pada petang nanti, Eric akan bertemu wakil China, Lixue Zhao.

Sebagai rekod, Eric pernah bergelar juara dunia dalam acara yang sama pada tahun 2015.

Untuk makluman semua, Eric kehilangan tangan kanannya ketika usia 15 tahun pada tahun 1989 apabila terlibat dalam satu kemalangan jalan raya.

Anda boleh menyaksikan panahan Eric pada pautan video di bawah:

Pakai mulut je dan hampir "perfect 10" ! Memang luar biasa. Aksi Eric Bennett (USA) menewaskan Taymon Kenton-Smith (AUS) di pusingan penyingkiran pertama acara memanah recurve individu.#paralympics pic.twitter.com/Z83zLF1ihg


Sri Pahang Ulang Skrip 2021, Lantik Semula Dollah Sebagai Ketua Jurulatih

Skrip pada tahun 2021 nampaknya diulangi sekali lagi oleh pasukan berpangkalan di pantai timur semenanjung, Sri Pahang FC.

Skuad berjulukan Tok Gajah ini mengumumkan melantik pengurusnya, Dollah Salleh kembali mengemudi pasukan selaku ketua jurulatih interim sehingga ke akhir musim menerusi satu kenyataan rasmi, pada hari ini.

Pengendali berusia 58 tahun ini dilantik bagi menggantikan ketua jurulatih sebelum ini, Christophe Gamel yang tidak diteruskan khidmatnya oleh Sri Pahang.

— SRI PAHANG FC (@OfficialPahang) July 21, 2022

Untuk makluman semua, ini merupakan ulangan skrip yang sama seperti pada tahun lalu.

Apabila khidmat Thomas Dooley selaku ketua jurulatih tidak lagi diperlukan, Sri Pahang kembali melantik Dollah yang ketika itu berperanan sebagai pengurus pasukan menjadi ketua jurulatih sehingga ke penghujung musim.

Dalam kenyataan yang sama pada hari ini, Sri Pahang dengan berbesar hatinya turut mengumumkan perlantikan bekas pemain importnya suatu masa dahulu iaitu Fandi Ahmad selaku Penasihat Teknikal Kelab.

Featured Image: Malaysian Football League


Chan Peng Soon & Cheah Yee See Tinggalkan BAM

Gandingan beregu campuran, Chan Peng Soon dan Cheah Yee See menjadi nama terbaru yang meninggalkan badan induk, Persatuan Badminton Malaysia (BAM).

Perkara mengejutkan itu disahkan sendiri oleh Setiausaha Agung, Datuk Kenny Goh dan Pengarah Kejurulatihan Beregu, Rexy Mainaky dalam satu sidang media yang turut disiarkan secara langsung di media sosialnya, hari ini.

Untuk makluman semua, Peng Soon, 34 tahun, kembali semula ke pangkuan BAM pada 1 Januari lalu selepas mengumumkan perpisahan dengan gandingan lamanya, Goh Liu Ying pada awal Disember tahun lalu.

Kemasukan Peng Soon ke dalam BAM pada waktu itu bertujuan untuk menguatkan jabatan beregu campuran serta menjadi mentor kepada skuad remaja kebangsaan sesuai dengan pengalaman kayanya dalam arena badminton serta status selaku pemenang pingat perak Sukan Olimpik.

Selain itu, Peng Soon turut memasang hasrat untuk melayakkan diri ke temasya Sukan Olimpik Paris 2024.

Sepanjang bersama BAM, Peng Soon digandingkan dengan beberapa orang pemain dalam kategori beregu campuran seperti Valeree Siow, Toh Ee Wei dan Cheah Yee See.

Namun begitu, kejohanan demi kejohanan yang disertai menyaksikan Peng Soon dan gandingannya hanya beraksi setakat peringkat Pusingan 32 dan Pusingan 16 sahaja.

Pencapaian terbaiknya hadir sehingga ke peringkat suku akhir di Terbuka India ketika bergandingan bersama Valeree Siow.

Sementara itu, Yee See, 26 tahun, yang menjadi gandingan Peng Soon buat kali kedua bermula di kejohanan Terbuka Indonesia pada Jun lalu turut sama meninggalkan BAM.

Sebagai tambahan, kedua-dua ini akan meninggalkan BAM selepas 30 November kelak.

Beberapa hari lalu, pemenang pingat emas Sukan SEA 2021 yang turut sama beraksi dalam kategori beregu campuran, Peck Yen Wei turut sama memaklumkan meninggalkan BAM.

Featured Image: Badminton Association of Malaysia


Baddrol Bakhtiar 90% Hampir Kekal Bersama Kedah Musim 2021

Pemain tengah dan kapten pasukan, Baddrol Bakhtiar mengesahkan dirinya akan terus bersama skuad Hijau Kuning untuk mengharungi saingan Liga Malaysia 2021.

Pemain berusia 32 tahun itu dikhabarkan telah melakukan perbincangan dengan majikannya dan kontraknya bersama Kedah akan dimuktamadkan dalam masa terdekat.

🔰 Lagenda dua zaman. Radhi Mat Din vs Baddrol Bakhtiar.#KedahFA pic.twitter.com/clSMJUEyLu

“Perbincangan dengan Persatuan Bola Sepak Kedah (KFA) sebenarnya telah pun berjalan dan hampir dimuktamadkan. Jika anda tanyakan keputusan saya, rasanya saya masih kekal di Kedah.

“Ramai yang bertanya tentang perkara itu, jadi saya katakan dengan berterus-terang yang jiwa saya masih di Kedah,” katanya seperti dipetik daripada Utusan Malaysia.

Terdahulu, pemain yang beraksi bersama Kedah selama 15 tahun itu dilaporkan mendapat beberapa tawaran daripada pasukan lain untuk saingan musim hadapan.

Difahamkan sekitar empat pasukan yang menawarkan kontrak kepada Baddrol bagi mendapatkan khidmatnya.


Misi JDT Yang Seterusnya, Elak Dibolosi Terengganu – Benjamin Mora

Perlawanan separuh akhir pertama Piala Malaysia antara Johor Darul Ta’zim dan Terengganu FC di Stadium Sultan Mizan Zainal Abidin (SMAZA) berakhir dengan keputusan seri 1-1.

Mengulas mengenai perlawanan tersebut, ketua jurulatih skuad Harimau Selatan, Benjamin Mora akui Terengganu memberikan tentangan yang sengit dalam perlawanan yang turut disaksikan oleh 20,000 penonton, semalam.

Keputusan tersebut mengecewakan sedikit perasaan jurulatih kelahiran Mexico ini kerana menjangkakan boleh membawa pulang lebih daripada satu gol.

Namun, Mora tetap menarik nafas lega terhadap satu gol ‘away’ yang dijaringkan oleh Bergson da Silva pada separuh masa kerana ianya akan memberikan sedikit kelebihan pada perlawanan timbal balik nanti.

“Terengganu memberikan tentangan yang kuat kepada kami dan mereka mempunyai ramai pemain yang bagus seperti Lee Tuck, dua pemain tengah (Dechi Marcel N’Guessan dan Habib Haroon) serta pemain yang pantas di bahagian sayap.

“Kami tidak bermula bagus pada 10 ke 15 minit pertama apabila dibolosi tetapi pemain berjaya memperbaiki keadaan itu di separuh masa kedua apabila dikawal kami sepenuhnya.

“Sepatutnya kami boleh jaringkan satu gol lagi namun satu gol dari sini sudah cukup baik untuk kami bawa pulang ke Johor Bahru dan saya rasa situasi ini beri sedikit kelebihan kepada kami.” kata Mora dalam sidang media selepas perlawanan.

Bercakap mengenai perlawanan timbal balik yang akan berlangsung di Stadium Sultan Ibrahim (SSI), pada hari Jumaat nanti, Mora menggariskan dua matlamat utama terhadap pasukannya.

“Perancangan saya di separuh akhir kedua adalah sama seperti kami lakukan sebelum ini dengan berikan persembahan terbaik dan tidak bolos di laman sendiri serta perlu menjaringkan gol, itu perlu dilakukan jika mahu muncul juara,” tambahnya lagi.

Untuk rekod, JDT merupakan juara Piala Malaysia bagi edisi 2019 setelah berhasil menumpaskan Kedah 3-0 pada perlawanan akhir yang diadakan di Stadium Nasional Bukit Jalil (SNBJ).

Tahun 2020 menyaksikan saingan Piala Malaysia dibatalkan ekoran penularan pandemik Covid-19 dalam negara.

Featured Image: JOHOR Southern Tigers


Messi, Alvarez Bawa Argentina Ke Perlawanan Akhir Piala Dunia 2022

Pasukan dari benua amerika selatan yang menghuni ranking ketiga dunia, Argentina berhasil mara semula ke perlawanan akhir Piala Dunia buat kali pertama selepas lapan tahun.

Skuad berjulukan La Albiceleste merekodkan kemaraan itu selepas melakar kemenangan 3-0 ke atas naib juara edisi lalu, Croatia pada perlawanan separuh akhir yang berlangsung di Stadium Lusail, hari ini.

Kemenangan itu hasil jaringan tunggal daripada kapten, Lionel Messi menerusi sepakan penalti pada minit 34’ serta gol berganda daripada Julian Alvarez pada minit 39’ dan 69’ masing-masing.

⚽ @Argentina 🇦🇷 3 (Lionel #Messi -p- y Julián Álvarez x2) 🆚 #Croacia 🇭🇷 0

👉 ¡Final del partido! pic.twitter.com/cdpbKqlKW4

— Selección Argentina 🇦🇷 (@Argentina) December 13, 2022

Croatia yang diketuai oleh Luka Modric ternyata tiada jawapan balas terhadap ketiga-jaringan itu dan kedudukan 3-0 terbabit kekal sehingga pengadil perlawanan dari Itali, Daniele Orsato meniup wisel menamatkan permainan.

Sementara itu, Argentina yang mara ke perlawanan akhir akan menantikan cabaran samada daripada Maghribi atau juara bertahan, Perancis.

Kedua-dua pasukan ini akan membuat perhitungan pada awal pagi esok bagi merebut tiket ke perlawanan akhir.

Featured Image: FIFA World Cup


JDT Akan Tubuhkan Pasukan Futsal Pada 2023

Kelab Bolasepak Johor Darul Ta’zim (JDT) kini mengumumkan mereka akan membentuk sebuah pasukan futsal pada tahun 2023.

Dengan langkah ini, JDT turut akan memberikan perhatian serius dalam arena futsal.

Selari membentuk pasukan futsal, sebuah jabatan khusus akan ditubuhkan di JDT yang terdiri dari kakitangan teknikal, selain turut mengambil pemain khusus untuk pasukan ini.

Sebelum ini, FAM telah mengumumkan saingan Malaysia Premier Futsal League (MPFL) 2023 akan bermula Februari kelak, sementara Piala Futsal Malaysia (MFC) pula akan bermula Ogos 2023 kelak.


Dua Bekas Kapten Liverpool, Gerrard & Henderson Bergabung Di Al Ettifaq

Kelab yang beraksi dalam Liga Pro Saudi (SPL), Al Ettifaq menjadi tempat penyatuan semula dua bekas kapten Liverpool.

Ini susulan kelab berjulukan Faris Ad-Dahna bimbingan Steven Gerrard mengumumkan mendapatkan khidmat Jordan Henderson secara rasmi menerusi laman sesawang rasmi serta pelbagai platform media sosialnya, semalam.

Dimaklumkan, pemain berusia 33 tahun terbabit mengikat kontrak bersama Al Ettifaq sehingga tahun 2026. Perpindahan Henderson ke Al Ettifaq ini hadir selepas 12 tahun bersama Liverpool.

A leader 💪🏻  A warrior ⚔

We’re simply thrilled to have him ❤💚

Henderson is ETTIFAQI 🟢✨#HendersonEttifaqi pic.twitter.com/GIj8kggxtn

— Ettifaq Club (@Ettifaq_EN) July 27, 2023

Sepanjang tempoh itu, Henderson yang dilantik sebagai kapten Liverpool sejak tahun 2015 telah meraih kesemua trofi pertandingan utama seperti Piala Liga, Piala FA, Liga Perdana Inggeris (EPL), Super Cup UEFA, Liga Juara-Juara UEFA (UCL) dan Piala Dunia Kelab FIFA.

Berdasarkan statistik pula, Henderson telah merekodkan 492 penampilan, mencipta 61 “assist” dan menjaringkan 33 gol untuk skuad berjulukan The Reds itu.

Sementara itu, Gerrard yang turut sama pernah berperanan sebagai kapten Liverpool sejak tahun 2003 pula dilantik sebagai ketua jurulatih Al Ettifaq sekitar awal Julai lalu.

Untuk makluman semua, Gerrard dan Henderson akan memulakan kempen SPL 2023/24 bersama Al Ettifaq dengan menentang kelab yang diwakili oleh Cristiano Ronaldo, Al Nassr yang dijadualkan berlangsung pada 15 Ogos nanti.

Featured Image: Al Ettifaq FC


Piala Dunia Hoki: Malaysia, Sepanyol Berentap Di Peringkat ‘Crossover’

Lawan bagi Malaysia di peringkat “crossover” dalam kejohanan Piala Dunia Hoki Lelaki FIH 2023 telah diketahui.

Sepanyol yang menghuni ranking kelapan dunia menjadi lawan bagi skuad kendalian Arul Selvaraj selepas mereka menamatkan saingan Pool D di tempat ketiga.

Sepanyol menghuni tempat berkenaan setelah tumpas dengan jaringan besar 0-4 kepada England dalam perlawanan terakhir peringkat kumpulan, semalam.

Pertemuan antara Malaysia dan Sepanyol bagi merebut tempat ke peringkat suku akhir dijadualkan berlangsung bermula jam 7 malam (waktu Malaysia) pada 22 Januari (Ahad) nanti.

Pemenang bagi perlawanan “crossover” ini akan bertemu juara daripada Pool A di peringkat suku akhir.

Juara bagi Pool A akan dapat diketahui pada petang nanti selepas berlangsungnya perlawanan melibatkan Australia menentang Afrika Selatan dan Argentia bertemu Perancis.

Selepas dua perlawanan berlangsung, Australia dan Argentina terikat 4 mata masing-masing namun Australia menggungguli Pool A hasil kelebihan daripada sudut perbezaan jaringan.


Negeri Johor Umum Cuti Peristiwa 16 Oktober – Sempena Pencapaian Cemerlang Dalam Arena Sukan 2022

Bersempena dengan kejayaan gemilang Johor Darul Ta’zim (JDT) serta pasukan-pasukan Johor yang lain dalam pelbagai arena sukan pada tahun 2022, kerajaan negeri Johor mengumumkan cuti peristiwa pada hari esok (Ahad, 16 Oktober).

Perkara tersebut dikongsikan oleh Menteri Besar Johor, YAB Dato’ Onn Hafiz Bin Ghazi menerusi pelbagai platform laman sosialnya, sejurus sebelum tamatnya perlawanan antara JDT dan Sabah di Stadium Sultan Ibrahim, sebentar tadi.

“Syukur Alhamdulillah, JDT telah berjaya menjuarai Liga Super Malaysia buat kali ke-9 berturut-turut (Triple Hat-trick).”

“Negeri Johor turut mencipta sejarah dengan menjuarai SUKMA 2022 buat pertama kalinya dalam tempoh 36 tahun penganjuran temasya itu.” tulisnya.

TAHNIAH JDT & JOHOR DALAM SEMUA ARENA SUKAN YANG DIJUARAI TAHUN 2022!

Syukur Alhamdulillah, JDT telah berjaya menjuarai Liga Super Malaysia buat kali ke-9 berturut-turut (Triple Hat-trick!).

— Onn Hafiz Ghazi (@onnhafiz) October 15, 2022

Selain itu, Onn Hafiz turut berkongsikan kejayaan skuad bola jaring, Johor Jewels yang menjuarai Netball Super League 2022 serta skuad sepak takraw, Johor Tigris yang meraih kejuaraan Piala Tun Ali 2022.

“Menjunjung Kasih Kebawah Duli Yang Maha Mulia Tuanku Sultan Johor yang telah beri perkenan bagi meraikan kedua-dua kemenangan ini.”

“Menjunjung Kasih DYAM Tunku Mahkota Johor yang sentiasa memberi sokongan dan dokongan kepada anak-anak muda khususnya atlet-atlet kita.”

“Dengan ini kerajaan negeri berbesar hati mengumumkan hari Ahad, 16 Oktober 2022 sebagai cuti peristiwa untuk Johor.”

“Ini juga sebagai tanda penghargaan di atas sokongan padu yang sentiasa diberi oleh penyokong kontinjen Johor serta skuad Harimau Selatan.” tambahnya lagi.

Featured Image: Facebook Onn Hafiz


Kelayakan Piala Asia B-17: Malaysia Cipta Kejutan Ke Atas UAE – Mendahului Kumpulan B Buat Seketika

Selepas diberikan kejutan diikat oleh Guam pada perlawanan kedua di kejohanan Kelayakan Piala Asia Bawah 17 Tahun (B-17), Malaysia bangkit pada perlawanan hari ini dengan menumpaskan Emiriah Arab Bersatu (UAE).

Lebih menakjubkan, skuad negara bimbingan Osmera Omaro menumpaskan UAE hasil jaringan saat-saat akhir Farris Danish pada minit 90+3’. Sebelum itu, kedua-dua pasukan terikat 2-2.

Sebelum terikat, Malaysia terlebih dahulu menjaringkan dua gol awal menerusi Arami Wafiy dan Asjasmirza pada minit 45+1’ dan 51’ masing-masing.

Kumpulan B, Kelayakan Piala Asia B-17 2023

MALAYSIA 🇲🇾 3-2 🇦🇪 UAE

⚽ Arami Wafiy 45'+1' Anjasmirza 51' Faris Danish 90'+3'⚽ Saeed Amer Mohammad 76' Abdulaziz Mohamed Almarzooqi 84' #FAM #HarimauMalaya #AFCU17 pic.twitter.com/ZIiDJKbWu2

— FA Malaysia (@FAM_Malaysia) October 7, 2022

UAE pula berhasil menjaringkan dua gol berikutnya menerusi Saeed Amer Mohammed dan Abdulaziz Mohamed Almarzooqi pada minit 76’ dan 84’ masing.

Dengan kemenangan ini, Malaysia berhasil melompat ke tangga pertama Kumpulan B buat sementara waktu – hasil meraih 7 mata daripada 3 perlawanan. Untuk makluman, Malaysia akan kekal di kedudukan tersebut sekiranya Indonesia gagal meraih kemenangan ke atas Palestin dalam perlawanan sebentar lagi.

Untuk makluma, Malaysia hanya dapat layak ke saingan Piala Asia B-17 pada tahun hadapan sekiranya menjadi juara kumpulan atau meletakkan diri dalam kalangan lima naib juara terbaik.

Featured Image: Football Association of Malaysia


Perlawanan Tier 1: Skuad Muka Baharu Harimau Malaya Bantai Kemboja

Skuad Harimau Malaya yang menampilkan majoriti muka baharu tidak mempunyai masalah untuk melakar kemenangan ke atas Kemboja dalam Perlawanan Antarabangsa Tier 1 di Stadium Nasional Bukit Jalil (SNBJ) hari ini.

Perlawanan yang memberikan kaps pertama kepada Kalamullah Al-Hafiz, Shamie Iszuan, David Rowley, Lee Tuck, Stuart Wilkin, Sergio Aguero dan Aliff Izwan berhasil menamatkan aksi dengan keputusan 4-0.

Kemenangan tersebut dicetak menerusi jaringan berganda daripada Faisal Halim pada minit 11’ dan 45+1’ masing serta satu jaringan daripada Lee Tuck pada minit 38’.

Sebelum tamat babak kedua, Stuart Wilkin sempat menambah satu lagi koleksi gol buat Harimau Malaya pada minit 86′ dengan menyudahkan bola muntah yang gagal ditangkap kemas oleh penjaga gol Kemboja, Hul Kimhuy.

Perlawanan Antarabangsa Tier 1 | Jumaat, 9 Disember 2022

MALAYSIA 🇲🇾 4-0 🇰🇭 KEMBOJA

⚽ Faisal Halim 11' 45'+1 Lee Tuck 38' Stuart Wilkin 86'#FAM #HarimauMalaya pic.twitter.com/o2Jw2xuSa2

— FA Malaysia (@FAM_Malaysia) December 9, 2022

Kemboja yang kendalian jurulatih Jepun, Ryu Hirose ternyata tiada jawapan balas terhadap jaringan-jaringan tersebut sehingga saat pengadil perlawanan, Mongkolchai Pechhri meniup wisel menamatkan permainan.

Untuk makluman, perlawanan ini berperanan sebagai aksi pemanas badan buat skuad kebangsaan sebelum memulakan kempen Piala AFF Mitsubishi Electric 2022 pada 21 Disember menentang Myanmar.

Bagaimanapun, anak-anak buah Kim Pan-gon perlu menghadapi satu lagi aksi Perlawanan Antarabangsa Tier 1 sebelum tarikh tersebut.

Harimau Malaya dijadualkan menentang pasukan yang menghuni ranking ke-154 dunia, Maldives pada 14 Disember kelak bertempat di Stadium Bola Sepak Kuala Lumpur, Cheras.

Featured Image: Syamil Rosli / PFAM


Contohi Sifat Mulia Zlatan, Belanja Rakan-Rakan PS5

Walaupun dikenali dengan sifat angkuh apabila berkata-kata, penyerang senior AC Milan, Zlatan Ibrahimovic menarik tumpuan ramai apabila menonjolkan salah satu sisi mulianya yang wajar kita contohi.

Penyerang berusia 39 tahun kelahiran Sweden itu telah menghadiahkan rakan sepasukannya konsol permainan terbaharu keluaran Sony Interactive Entertaiment iaitu PlayStation 5 (PS5).

Menurut beberapa laporan di eropah, Zlatan dikatakan menghadiahkan PS5 itu kepada semua rakan sepasukannya di skuad Rossoneri itu.

Bagaimanapun, hanya tiga orang pemain AC Milan dilihat berkongsikan hadiah pemberian Zlatan tersebut di laman sosial mereka, semalam.

Antaranya adalah pertahanan tengah Mateo Musacchio, pemain sayap Samuel Castillejo dan penyerang Rafael Leao sambil memberikan ucapan terima kasih kepada penjaring terbanyak saingan Serie A ketika ini.

Barangkali Zlatan menghadiahkan rakan sepasukannya konsol permainan tersebut supaya memudahkan dirinya untuk berentap dalam permainan FIFA 21 kelak.

Let's start. #PS5 is out now in Europe 🎉 pic.twitter.com/bRVyVqUhUk

Untuk makluman, Sony mula menjual konsol permainan PS5 tersebut di benua eropah bermula 19 november dengan harga €399.99 bagi Digital Edition dan €499.99 bagi edisi biasa.


Piala Asia B-23: Pemain LaLiga, Lee Kang-In Disenaraikan Juara Bertahan Republik Korea

Juara bertahan, Republik Korea menjadi pasukan terawal dalam Kumpulan C yang menyenaraikan 23 pemain yang akan mewakili skuad “Young Taeguk Warriors” untuk menghadapi saingan Piala Asia Bawah 23 Tahun (B-23) yang akan berlangsung 1 hingga 19 Jun kelak di Uzbekistan.

Kempen untuk mempertahankan kejuaraan yang dimenanginya dua tahun lalu akan bermula dengan menentang tiga pasukan dari asia tenggara iaitu Malaysia (2 Jun), Vietnam (5 Jun) dan Thailand (8 Jun).

Bagi melepasi saingan Kumpulan C itu, Korea memperkuatkan pasukan dengan memanggil tiga pemain tengah berpangkalan di benua eropah iaitu Lee Kang-In (RCD Mallorca, LaLiga), Jeong Sang-bin (Grasshoppers, Liga Switzerland) dan Hong Hyun-seok (LASK, Liga Austria).

Baca: Piala Asia B-23 -Tiga Pasukan ASEAN Diundi Bersama Juara Bertahan Dalam Kumpulan C

Untuk makluman semua, Kang-In yang berhijrah menyertai Mallorca daripada Valencia pada Ogos 2021 lalu telah merekodkan 34 penampilan dalam saingan LaLiga dan Copa del Rey. Pemain berusia 21 tahun ini turut menghasil satu gol serta tiga “assist” bagi musim ini.

Selain itu, penyerang yang beraksi dalam saingan Liga Jepun (J-League) bersama Shimizu S-Pulse turut disenaraikan.

Manakala 19 pemain lain diisi dengan pemain-pemain yang beraksi dalam saingan liga negaranya sendiri daripada pelbagai kelab divisyen pertama dan kedua iaitu K-League 1 dan K-League 2.

Sebagai rekod, Korea berhasil melayakkan diri ke saingan Piala Asia B-23 kali ini dengan muncul juara Kumpulan H yang terdiri daripada Singapura, Filipina dan Timor Leste dalam pusingan kelayakan yang berlangsung pada Oktober tahun lalu.

Featured Image: Instagram Lee Kang-In


Negeri Sembilan Tidak Perlu Buat Rombakan Besar Pada Musim Depan – K. Devan

Ketua jurulatih Negeri Sembilan FC, K. Devan menyatakan skuad bimbingannya tidak perlu melakukan rombakan besar-besaran bagi menghadapi saingan Liga Malaysia 2023 kelak.

Jurulatih berusia 55 tahun ini percaya dengan kemampuan skuad sedia ada. Menurutnya, skuad berjulukan Hoben Jang Hoben ini hanya perlu membuat sedikit penambahbaikan pada beberapa aspek termasuk memilih pemain import yang lebih baik.

Devan berkata demikian selepas tamatnya kempen Negeri Sembilan dalam saingan musim ini selepas tumpas kepada Selangor FC dengan agregat 2-4 di peringkat suku akhir Piala Malaysia.

“Terpulang kepada pihak pengurusan untuk perancangan musim depan tetapi bagi saya kita perlu buat persiapan yang lebih awal dan dengan pengalaman tahun ini, saya rasa kita boleh untuk membentuk pasukan lebih kuat.”

“Selain itu saya rasa kebanyakan pemain yang ada sekarang boleh dikekalkan dan kita hanya melakukan penambahbaikan, tidak perlu tukar 100 peratus.”

“Kita boleh ambil pemain baharu untuk mengisi di posisi yang kurang impaknya selain perlu mencari pemain import yang lebih baik selepas ini,” katanya.

Untuk makluman semua, kemaraan ke peringkat suku akhir Piala Malaysia ini merupakan yang pertama buat Negeri Sembilan selepas enam tahun.

Selain itu, pasukan yang baru sahaja mendapat promosi ke saingan Liga Super pada musim ini turut menampilkan prestasi yang mengejutkan ramai pihak dengan menamatkan saingan Liga Super di tangga keempat.

Sebagai rekod, ini juga merupakan pencapaian terbaik Negeri Sembilan selepas muncul naib juara Liga Super sekitar 14 tahun yang lalu.

Featured Image: Negeri Sembilan Football Club


Ranking BWF: Zii Jia Jatuh, Tze Yong Naik

Kedudukan pemain badminton lelaki No.1 tanah air, Lee Zii Jia dalam Ranking Dunia mencatatkan kejatuhan sekali lagi.

Kemaskini oleh Persekutuan Badminton Dunia (BWF) pada hari ini menyaksikannya jatuh sebanyak satu anak tangga sekaligus meletakkan pemain kelahiran Alor Setar di tangga ke-18 dunia bagi minggu ke-30.

Untuk makluman, kejatuhan satu anak tangga dialami Zii Jia itu dipengaruhi oleh kenaikan sebanyak dua anak tangga oleh perseorangan lelaki Hong Kong, Lee Cheuk Yiu yang mara sehingga ke peringkat suku akhir dalam Terbuka Korea minggu lalu.

Kenaikan Cheuk Yiu itu telah menolak kedudukan pemain Jepun, Kanta Tsuneyama serta Zii Jia ke tangga ke-17 dan ke-18 dengan pungutan mata 54,271 dan 53,156 mata masing-masing.

Sementara itu, seorang lagi perseorangan lelaki negara, Ng Tze Yong pula mencatatkan kenaikan dalam Ranking Dunia selepas kemaskini oleh BWF pada hari ini.

Berdasarkan pemerhatian, Tze Yong meraih peningkatan sebanyak dua anak tangga sekaligus meletakkannya di tangga ke-21 dunia pada minggu ini.

Kenaikan itu didorong oleh kemajuan Tze Yong ke peringkat suku akhir Terbuka Korea baru-baru ini yang memberikannya 5,040 mata sekaligus membolehkannya mengumpul sebanyak 46,000 mata daripada sepuluh kejohanan terbaiknya dalam tempoh 12 bulan terakhir.

Featured Image: Thailand Open 2023


Pemilik Kelantan FC Intai Ketua Jurulatih Dari Korea?

Adakah pasukan berpangkalan di pantai timur semenanjung tanah air, Kelantan FC bakal diterajui oleh ketua jurulatih dari Korea pada musim hadapan?

Penggunaan tenaga kejurulatihan dari Korea bukanlah sesuatu yang asing di Malaysia. Seperti semua sedia maklum, badan induk, Persatuan Bola Sepak  Malaysia (FAM) turut menggunakan khidmat ketua jurulatih dari Korea iaitu Kim Pan-gon bagi membimbing skuad senior kebangsaan, Harimau Malaya.

Menerusi satu muat naik status di laman sosial, pemilik Kelantan FC, Norizam Tukiman atau terkenal dengan panggilan Zamsaham bertanyakan pandangan mengenai jurulatih dari negara republik tersebut, pada hari ini.

“Kalau head coach Korea ok? Minta pandangan ikhlas tuan-tuan sekalian.” tulisnya.

Pelbagai respon diberikan oleh para pengikutnya memenuhi ruangan komen pada status yang dimuat naik tersebut.

Ada yang bersetuju tanpa syarat. Terdapat juga yang bersetuju  namun menasihatkan untuk memperhalusinya dari sudut latar belakang dan pencapaian bagi setiap jurulatih itu.

Salah seorang daripada pengikutnya pula menasihatkan agar Norizam mendapatkan pendapat dan cadangan mengenai jurulatih dari Korea itu daripada Pan-gon.

Sementara itu, dalam muat naik yang sama, di ruangan komen, Norizam turut memaklumkan berkenaan status bekas ketua jurulatih PJ City FC, P. Maniam masih dalam perbincangan.

Dalam satu laporan media pada September lalu, Norizam mengesahkan bakal ada perubahan terhadap posisi ketua jurulatih skuad berjulukan The Red Warriors ini untuk mengharungi saingan Liga Malaysia 2023.

Pada ketika itu, beliau sedang mempertimbangkan beberapa calon dari benua eropah dan asia dimana ianya berkemungkinan dari Korea mahupun Jepun bagi menggantikan Rezal Zambery Yahya.


Bekas Pemilik AC Milan Selama 3 Dekad, Silvio Berlusconi Meninggal Dunia

Individu yang pernah memiliki kelab gergasi bola sepak Itali, AC Milan dari tahun 1986 hingga 2017 iaitu Silvio Berlusconi merangkap bekas Perdana Menteri Itali sebanyak tiga kali, Silvio Berlusconi telah meninggal dunia.

Selain berkecimpung dalam bola sepak dan politik, beliau yang juga merupakan ahli perniagaan dilaporkan pelbagai media antarabangsa yang memetik laporan dari negara berkenaan meninggal dunia pada hari ini ketika berusia 86 tahun.

Sepanjang memiliki AC Milan menerusi syarikat media, Fininvest, skuad berjulukan Rossoneri yang berpangkalan di Stadium San Siro merangkul Piala Itali (1 kali), Supercoppa (7 kali) Serie A (8 kali), juara Eropah (5 kali), UEFA Super Cup (5 kali) serta Piala Dunia Kelab (3 kali).

Selepas lebih tiga dekad, era pimpinan Berlusconi di AC Milan sampai ke penghujungnya apabila ianya dilepaskan dan dijual kepada sebuah konsortium yang diketuai oleh ahli perniagaan China, Rossoneri Sport Investment Lux dengan harga €740 juta.

Bagaimanapun, Berlusconi kembali berkecimpung dalam bola sepak Itali apabila membeli sebuah kelab yang beraksi dalam saingan Serie C pada ketika itu, AC Monza menerusi Fininvest 18 bulan berikutnya.

Kelab berpangkalan di Lombardy itu tidak mengambil masa yang lama untuk mengesahkan promosi ke divisyen kedua bola sepak Itali iaitu Serie B 2020-21 pada musim kedua pasca pengambilalihan Berlusconi.

Selepas dua musim beraksi dalam kancah Serie B, skuad berjulukan Biancorossi menempa sejarah mendapat promosi buat julung kalinya ke kancah Serie A 2022-23 sejak ianya ditubuhkan pada tahun 1912.

Kempen sulung Monza dalam kancah Serie tidak kurang hebatnya apabila menutup saingan musim ini di tangga ke-11 hasil daripada 14 kemenangan dan 10 seri dengan mengumpul 52 mata.


Piala Asia B-23: Senarai Awal Thailand Miliki 10 Pemain Luar Negara Untuk Hadapi Vietnam, Malaysia & Korea

Pasukan negara jiran tetangga, Thailand bawah 23 tahun (B-23) merangkap salah satu pasukan yang akan dihadapi oleh skuad Harimau Muda telah mengumumkan senarai awal 30 pemain untuk mengharungi saingan Piala Asia B-23.

Berdasarkan tinjauan terhadap senarai 30 pemain tersebut, Thailand dilihat menyenaraikan 10 pemain dari pelbagai posisi yang beraksi di luar negara menyertai kem latihan pusatnya.

Antaranya tiga pertahanan iaitu Jonathan Khemdee, Nicholas Mickelson (Odense Boldklub, Denmark) dan Yannick Nussbaum (BSC Young Boys, Switzerland).

Selain itu, mereka turut menyenaraikan empat pemain tengah yang terdiri daripada Thanawat Suengchitthawon (Leicester, England), Ben Davis (Oxford, England), Channarong (Union Adarve, Sepanyol) dan Chayapipat (Estoril, Portugal).

Baca: Vietnam Bimbingan Jurulatih Baharu Kekalkan 65% Pemenang Pingat Emas Sukan SEA

🇹🇭 Thailand's 30-man provisional squad list for the AFC U23 Asian Cup!

The final 23-man squad to travel to Uzbekistan will be announced on the 29th of May 2022.

Thailand has been placed in Group C alongside 🇰🇷 South Korea, 🇻🇳 Vietnam, and 🇲🇾 Malaysia.#AFCU23 pic.twitter.com/pdajc39PW1

— Thai League Central (@TL_Central) May 24, 2022

Akhir sekali sekali, tiga penyerang iaitu Achitpol Keereerom (FC Augsburg, Jerman), Marcel Sieghart (SC Olching, Jerman) dan Sittichok Paso (FC Ryukyu, Jepun) menggenapkan senarai 10 pemain luar negara yang disenaraikan itu.

Manakala baki 20 pemain lain adalah daripada saingan domestik mereka sendiri.

Baca: Pemain LaLiga, Lee Kang-In Disenaraikan Juara Bertahan Republik Korea

Difahamkan, skuad yang dibimbing oleh Worrawoot Srimaka ini akan menyisihkan tujuh pemain daripada senarai ini. Hanya 23 pemain sahaja akan dipilih untuk diterbangkan ke Uzbekistan bagi mengharungi saingan Kumpulan C yang terdiri daripada Vietnam B-23, Malaysia B-23 dan Republik Korea B-23.

Thailand akan membuka kempen Piala Asia B-23 dengan menentang Vietnam (2 Jun) diikuti dengan Malaysia (5 Jun) dan Republik Korea (8 Jun).


Kami Mempunyai Banyak Peluang Tetapi Hanya Jaringkan 2 Gol – Jurulatih Pohang

Biarpun Pohang Steelers mencatatkan kemenangan 2-0 ke atas Johor Darul Ta’zim (JDT) pada aksi keempat peringkat Kumpulan G, saingan Liga Juara-Juara AFC (ACL) 2021, ketua jurulatihnya, Kim Gi-dong meluahkan sedikit kekecewaan.

Jurulatih berusia 49 tahun itu sedikit kecewa akan jentera serangannya yang tidak menyudahkan banyak peluang yang terhidang.

Justeru, perkara tersebut berada dalam perhatiannya untuk diperbaiki bagi mengharungi baki dua perlawanan bertemu Ratchaburi dan Nagoya Grampus selepas daripada ini.

“Kami mempunyai banyak peluang tetapi (hanya) menjaringkan dua gol dan kami perlu perbaiki perkara ini.” katanya seperti dipetik daripada laman rasmi AFC.

Bagaimanapun, secara keseluruhan beliau memuji persembahan yang diberikan oleh anak-anak buahnya walaupun berhadapan dengan sedikit kelesuan dan keletihan ekoran tidak mendapat rehat yang mencukupi.

Pada masa yang sama, Kim yang merupakan bekas pemain skuad kebangsaan suatu masa dahulu menyatakan JDT yang dimbimbing oleh Benjamin Mora turut memberikan tentangan yang sengit.

Sementara itu, Mora mengakui Pohang merupakan sebuah pasukan yang bagus dan tersusun serta mempunyai pengalaman beraksi di pentas tertinggi asia ini.

“Mereka beraksi di dalam saingan K-League dan mempunyai sejarah di dalam pertandingan ini selaku juara sebanyak tiga kali,” ujar Mora.

Kemenangan Pohang ke atas JDT memberikan pasukan berpangkalan di Republik Korea itu mengumpul sembilan mata dan menduduki tangga kedua Kumpulan G.

Untuk perlawanan seterusnya, Pohang dijadualkan bertemu wakil Thailand, Ratchaburi pada hari ahad nanti.

Featured Image: AFC Champions League


Pemain Berdarah Malaysia, Wan Kuzain Wan Kamal Sertai Pasukan MLS Next Pro

Pemain kelahiran Amerika Syarikat yang mempunyai darah Malaysia, Wan Kuzain Wan Kamal bakal mengharungi saingan bola sepak musim 2022 dengan menyertai pasukan yang beraksi dalam saingan MLS Next Pro – liga simpanan kepada Major League Soccer (MLS).

Dimaklumkan, pemain tengah berusia 23 tahun ini telah menjadi milik pasukan simpanan, St. Louis City 2 untuk mengharungi saingan MLS Next Pro yang akan bermula Mac kelak.

Baca: FAM Sedia Menerima Mana-Mana Pemain Kacukan Berkualiti Termasuk Wan Kuzain

Ecstatic to be staying home and coming back to where it all started. Let’s work! @stlCITYsc 🙌🏼 https://t.co/toqTvgB5QI

Menurut kenyataan kelab, pasukan simpanan ini ditubuhkan untuk mempersiapkan jurulatih dan para pemain sebelum pasukan utama, St. Louis City menyertai kancah tertinggi bola sepak negara Uncle Sam, MLS pada tahun 2023 kelak.

Sebelum ini, Kuzain pernah menyertai pasukan yang beraksi dalam kancah MLS iaitu Sporting Kansas City. Ketika itu, namanya pernah ‘meletup’ setelah menghasilkan jaringan sulung bertemu Minnesota United pada tahun 2018.

Kemudiannya, khidmatnya dilepaskan oleh Sporting Kansas City dan Kuzain berhijrah dengan menyertai pasukan yang beraksi dalam saingan USL Championship iaitu Rio Grande Valley FC atau dikenali sebagai RGV Toros pada 2021.


Selangor FC Lancar Red Giants Care

Kelab Bola Sepak Selangor, Selangor FC hari ini ingin mengumumkan pelancaran Red Giants Care, sebuah inisiatif yang tertumpu kepada perancangan dan pelaksanaan program-program kebajikan dan komuniti (Corporate Social Responsibility, CSR) di Selangor.

Inisiatif ini amat penting bagi mewujudkan sebuah organisasi yang bukan sahaja cakna dalam pembangunan bola sepak negeri, malah turut menitikberatkan tanggungjawab sosial kepada rakyat Selangor, khususnya golongan masyarakat yang kurang bernasib baik dan yang paling memerlukan.

Sebelum ini SFC telah menjayakan beberapa program CSR seperti tabung sumbangan kebajikan bekas pemain, ‘Rice Bucket Challenge’ sempena World Food Day bersama The Lost Food Project dan jualan amal COVID-19 untuk membantu penyokong Selangor yang terkesan akibat pendemik berkenaan, namun dengan wujudnya Red Giants Care, usaha-usaha kebajikan tersebut kini mampu diperluaskan dan dibawa ke tahap yang lebih tinggi.

Antara program-program yang bakal diperkenalkan di bawah inisiatif Red Giants Care adalah seperti sesi latihan bola sepak akar umbi percuma untuk warga Selangor, sesi pemerkasaan komuniti bola sepak setempat, aktiviti pengurusan dan penjagaan alam sekitar, pendidikan percuma mengenai ilmu bola sepak, program bola sepak warga istimewa serta program-program kemasyarakatan yang lain.

Presiden Selangor FC, Duli Yang Teramat Mulia Tengku Amir Shah Ibni Sultan Sharafuddin Idris Shah Alhaj turut menyatakan kegembiraan baginda dengan kewujudan Red Giants Care dan membayangkan entiti ini bakal mendekatkan lagi SFC dengan penyokong-penyokongnya.

Menurut Ketua Pegawai Eksekutif (CEO) Selangor, Dr.Johan Kamal Hamidon, Red Giants Care adalah lambang komitmen Selangor FC dalam memberi semula sesuatu kepada rakyat Selangor khususnya warga bola sepak Selangor.

“Antara visi dan misi utama Duli Yang Teramat Mulia Tengku Amir Shah ibni Sultan Sharafuddin Idris Shah Alhaj apabila menubuhkan Selangor FC adalah untuk menjalinkan hubungan yang lebih erat dengan penyokong-penyokongnya serta memahami kesusahan yang dilalui mereka, terutamanya golongan masyarakat yang kurang bernasib baik di negeri ini”.

“Dengan pelancaran Red Giants Care, kini usaha-usaha murni tersebut boleh diberi penekanan dan diuruskan dengan lebih baik dan cekap. Red Giants Care adalah simbolik kepada usaha kelab bola sepak ini untuk memberi semula sesuatu kepada komuniti bola sepak Selangor, jelas Dr. Johan.

Untuk program sulungnya, Red Giants Care akan melancarkan Program Infaq Tilapia Ramadan, sebuah program pengumpulan dana bagi membantu golongan yang memerlukan sempena bulan Ramadan pada tahun ini.

Program ini bakal menyaksikan Red Giants Care mengambil inisiatif untuk melancarkan tabung derma untuk menyediakan juadah berbuka dalam bentuk sumbangan ikan tilapia segar kepada beberapa pusat tahfiz dan rumah anak-anak yatim terpilih di negeri Selangor.

Ikan tilapia adalah sumber protein yang baik untuk diet seimbang, namun kerana harganya yang tinggi di pasaran membuatkan ia sukar untuk dinikmati oleh golongan yang tidak berkemampuan dan kurang bernasib baik. Melalui usaha ini, golongan sasar yang tinggal di rumah anak-anak yatim dan pusat tahfiz diberi peluang untuk berbuka puasa dengan hidangan ikan tilapia.

Bagi para penyokong yang berminat untuk melakukan infaq dan sedekah pada bulan yang mulia ini, anda boleh menyalurkan derma anda di pautan ini: PROGRAM INFAQ TILAPIA RAMADAN


Terbuka Indonesia: Yew Sin-Ee Yi Tumpas Lagi Di Tangan Beregu No.1 Dunia ‘The Minions’

Hasrat peminat untuk melihat pasangan beregu bebas (independent) negara, Ong Yew Sin dan Teo Ee Yi untuk mencipta kemenangan sulung ke atas beregu nombor 1 dunia, Marcus Fernaldi Gideon dan Kevin Sanjaya Sukamuljo masih belum kesampaian.

Pertembungan antara kedua-dua pasangan di peringkat suku akhir kejohanan Terbuka Indonesia pada hari ini menyaksikan Yew Sin-Ee Yi terpaksa akur tumpas sekali lagi kepada Marcus-Kevin.

SimInvest Indonesia Open 2021(New dates)MD – Quarter final               🇮🇩Marcus Fernaldi GIDEON🏅14 21 21 🇮🇩Kevin Sanjaya SUKAMULJO🏅21 14 16 🇲🇾Yew Sin ONG               🇲🇾Ee Yi TEO🕗 in 52 minutes https://t.co/fwHC986pgJ

Biarpun memberikan saingan yang sengit, Marcus-Kevin tetap berhasil meraih kemenangan dengan keputusan 21-14, 14-21 dan 21-16 dalam tempoh yang hampir memakan masa satu jam.

Kekalahan ini sekaligus menamatkan perjalanan Yew Sin-Ee Yi di kejohanan Terbuka Indonesia kali ini.

Sebagai rekod, ini merupakan pertemuan ketujuh antara kedua-dua pasangan dan Marcus-Kevin berjaya melebarkan rekod kemenangan 7-0 ke atas Yew Sin-Ee Yi.

Featured Image: Badminton Photo / Badminton Association of Malaysia


Kim Pan-gon: Natxo Tidak Bersedia Untuk Beraksi, Feroz Cedera Hamstring

Dua pemain johor Darul Ta’zim (JDT) iaitu Natxo Insa dan Feroz Baharudin terpaksa dilepaskan daripada kem latihan pusat ekoran masalah kecederaan.

Ketua jurulatih skuad kebangsaan, Kim Pan-gon mengesahkan perkara itu menerusi satu siaran media yang dikongsikan oleh pelbagai platform media sosial Persatuan Bola Sepak Malaysia (FAM), sebentar tadi.

Jurulatih berusia 54 tahun itu menjelaskan pemain tengah kelahiran Sepanyol, Natxo didapati tidak bersedia untuk beraksi pada kedua-dua perlawanan menentang Kepulauan Solomon (14 Jun) dan Papua New Guinea (20 Jun) dalam Perlawanan Antarabangsa Tier 1 setelah pemantauan harian dilakukan oleh doktor dan ahli fisioterapi pasukan.

Siaran Media: Natxo, Feroz Dilepaskan Dari Kem Latihan Pusat Skuad Harimau Malaya

▶ Baca kenyataan penuh daripada ketua jurulatih kebangsaan, Kim Pan Gon di https://t.co/DhwiII8IHw#FAM #HarimauMalaya pic.twitter.com/POpURqnANx

— FA Malaysia (@FAM_Malaysia) June 16, 2023

Sementara itu, Feroz pula yang diturunkan dalam perlawanan menentang Kepulauan Solomon pada Rabu lalu di Stadium Sultan Mizan Zainal Abidin (SMAZA) terpaksa dikeluarkan pada minit ke-44 kerana mengalami kecederaan hamstring.

“Sudah tentu sebagai jurulatih, saya sedikit terkilan kerana tidak dapat menguji sepenuhnya kedua-dua pemain tersebut pada jendela hari perlawanan FIFA kali ini tetapi pada masa yang sama berasa sedih atas kecederaan dialami oleh Natxo dan Feroz.” kata jurulatih kelahiran Korea terbabit.

Difahamkan dengan ketiadaan pemain berusia 37 dan 23 tahun masing-masing itu, Pan-gon akan meneruskan kem latihan pusat dengan baki 24 pemain termasuk Shahrel Fikri dan Nooa Laine bagi menghadapi Papua dari benua Oceania yang menghuni ranking ke-159 dunia.

Dalam kenyataan yang sama, Pan-gon berharap kedua-dua pemain tersebut sembuh dengan cepat dan dapat beraksi dalam saingan domestik bersama skuad berjulukan Harimau Selatan seterusnya kembali cergas untuk dipanggil lagi pada kem latihan pusat Harimau Malaya akan datang.

Featured Image: Football Association of Malaysia


Siri Antarabangsa Belanda: Kisona, Samuel Tersekat Di Pusingan 32

Tiada lagi wakil Malaysia yang beraksi dalam kejohanan Siri Antarabangsa Belanda 2023 selepas Samuel Lee dan Kisona Selvaduray tersekat di Pusingan 32.

Samuel yang berjaya melepasi tiga perlawanan peringkat kelayakan tumpas di Pusingan 32 di tangan pemain Bulgaria yang menghuni ranking ke-219 dunia, Dimitar Yanakiev.

Dalam perlawanan terbabit, Samuel tumpas menerusi tiga set permainan yang berkesudahan dengan skor 14-21, 21-15 dan 7-21 dalam tempoh 46 minit permainan.

Sementara itu, Kisona yang diletakkan sebagai pilihan pertama kejohanan pula turut menerima nasib yang sama tumpas kepada pemain India yang berada di ranking ke-353 dunia, Tara Shah.

Pertarungan tersebut menyaksikan Kisona yang kini bergerak sebagai pemain bebas (independent) tumpas secara “straight set” dengan skor 21-23 dan 13-21 dalam tempoh sekitar setengah jam permainan.

Kedua-dua kekalahan ini sekaligus menutup penglibatan wakil Malaysia dalam kejohanan BWF bergred 3 ini.

Sebagai rekod, kejohanan yang sama pada tahun lalu menyaksikan dua perseorangan wanita negara, Myisha Mohd. Khairul dan Siti Nurshuhaini Azman mara ke perlawanan akhir sebelum bergelar juara dan naib juara masing-masing.

Fearured Image: Badminton Association of Malaysia


Mei Xing-Anna Cheong Muncul Juara Saingan Antarabangsa Syed Modi 2022

Beregu wanita negara, Teoh Mei Xing dan Anna Cheong berjaya merekodkan kejuaraan sulung pada tahun ini dengan memenangi Kejohanan Antarabangsa Syed Modi 2022.

Pasangan yang menghuni ranking ke-138 dunia ini muncul juara dengan mengalahkan beregu India, Treesa Jolly dan Gayatri Gopichand Pullela di perlawanan akhir, sebentar tadi.

RESULTS: #SyedModi2022FINAL#MAS 🇲🇾 Anna Cheong-Teoh Mei Xing(8) def. #IND🇮🇳 Gayatri Pullela-Jolly Treesa 21-12 21-13*Anna-Mei Xing sealed their first title this year against India pairs. Congratulations ladies!#DemiMalaysia#BadmintonMalaysia pic.twitter.com/XcrEW4f8HT

Pemain negara yang berusia 24 dan 23 tahun masing-masing ini meraih kemenangan secara ‘straight set’ dengan keputusan 21-12 dan 21-13.

Untuk makluman semua, ini merupakan kejuaraan pertama di kejohanan Jelajah Dunia BWF bertaraf Super 300 diraih oleh pasangan yang digandingkan bersama sejak Oktober 2021 lalu.

Sebagai rekod, tahun lalu, gandingan Mei Xing-Anna Cheong merangkul kejuaraan pertama mereka dengan memenangi Terbuka Czech. Selain itu, mereka juga muncul naib juara Terbuka Scotland.


Gaya Marcelo Bielsa Bercangkung Di Tepi Padang Tarik Perhatian Ramai

Selepas 16 tahun, Leeds United membuat kemunculan kembali dalam saingan utama bola sepak England iaitu Liga Perdana Inggeris (EPL), sabtu lalu.

Lawan pertama mereka adalah juara bertahan, Liverpool. Bagaimanapun skuad kendalian Marcelo Bielsa ini tewas dengan jaringan 4-3 di Stadium Anfield.

Walaupun tewas, corak permainan Leeds high pressing dan possesion footbal telah mendapat pujian ramai penyokong dan peminat bola sepak.

Dapat dilihat dengan jelas Liverpool ‘kesakitan’ terlebih dahulu di atas padang sebelum bangkit meraih kemenangan.

🙌 Championship or Premier League, @Cli5hy is scoring goals! pic.twitter.com/IhaDJie9yP

Selain corak permainan yang diterapkan oleh Bielsa terhadap skuad dengan julukan The Whites itu, terdapat satu lagi perkara yang menarik perhatian ramai dalam perlawanan tersebut.

Perkara tersebut adalah gaya Bielsa bercangkung di tepi padang memerhatikan anak-anak buahnya semasa perlawanan menentang Liverpool menjadi buah mulut ramai terutamanya di internet.

Rata-rata melahirkan rasa kagum bagaimana seorang lelaki berumur pertengahan 60 tahun mampu melakukan ‘squat’ hampir 90 minit permainan tanpa letih dan kejang.

Kami kongsikan beberapa tweets daripada pengguna Twitter yang memberikan reaksi terhadap gaya Bielsa bercangkung, pada pautan di bawah:

I don’t know what’s more impressive about Bielsa, his coaching ability or his ability to squat for long periods of the game, at 65 years of age. pic.twitter.com/1PtWJOISRc

Forget Bielsa ball, Bielsa Press and all that… Bielsa Squat is more interesting than all that pic.twitter.com/oYt8roXakg

What’s impressed me the most this game is how fast Bielsa can get up after being in the squat position for so long

The impressive thing for me is that Bielsa can squat without ripping up his trousers https://t.co/txckwj7WZb

Being 60+ and squatting like that for infinite times in a span of 90 minutes is something for which this man should be appreciated too 😁What a game ! Well deserved squats and looking forward to more!#LIVLEE #Bielsa pic.twitter.com/RUPFpJN8hh

Mengulas mengenai kekalahan perlawanan pembukaan tersebut, Bielsa mengatakan pasukannya berjaya mengekang Liverpool daripada mempamerkan corak permainan kebiasaannya.

Namun di penghujung perlawanan, berdasarkan analisis, Bielsa mengakui Liverpool merupakan sebuah pasukan yang hebat dan mereka berhak memenangi perlawanan tersebut.


Jurang Besar Portugal & Malaysia, MVP Seperti Safawi Perlu Ikuti Program Khas

Penyerang sayap, Safawi Rasid merupakan pemenang Anugerah Pemain Paling Bernilai (MVP) sebanyak dua kali berturut-turut untuk tahun 2018 dan 2019.

Kehebatannya tidak perlu dipertikaikan lagi, sejak melakukan debut bersama Johor Darul Ta’zim (JDT) pada januari 2017, pemain berusia 23 tahun ini telah merekodkan 47 gol dan 18 bantuan gol.

Ogos lalu, Safawi melengkapkan perpindahannya ke pasukan Portimonense SC yang beraksi dalam saingan Liga Premeira, Portugal secara pinjaman.

Safawi has been an excellent servant to the Southern Tigers since his debut on 27 January 2017. The 23-year-old has made 101 appearances for JDT, notching 47 goals and 18 assists.[2/3]

Setelah hampir dua bulan di sana, Safawi masih belum mempunyai rezeki untuk melakukan debutnya.

Pencapaian terbaiknya setakat ini hanyalah tersenarai dalam skuad 18 pemain pada hari perlawanan menentang kelab gergasi, FC Porto.

Ini bukanlah suatu kepelikan memandangkan Liga Portugal dan Liga Malaysia sememangnya mempunyai jurang yang besar dalam segala aspek.

TMJ: Peminat Perlu Faham Safawi Bersaing Dengan Pemain Dari Negara Ranking Tinggi https://t.co/0pH0jBdgh0 pic.twitter.com/O3Uhvk3Xe3

Baca: Peminat Perlu Faham Safawi Bersaing Dengan Pemain Dari Negara Ranking Tinggi

Safawi yang merupakan pemenang anugerah MVP dua kali berturut-turut, yang terbukti kehebatannya masih tidak mencapai tahap fizikal dan tahap kecergasan yang diperlukan di Liga Portugal.

Disebabkan itu, Safawi masih tidak berpeluang untuk melakukan debut sehingga hari ini malahan dia perlu menjalani satu program khas untuk mencapai tahap yang diperlukan.

Peminat Letak Harapan Terlalu Tinggi Terhadap Safawi – Bekas Penyerang Angers https://t.co/edzSj26wKH pic.twitter.com/9pLKgTcWZk

Baca: Peminat Letak Harapan Terlalu Tinggi Terhadap Safawi – Bekas Penyerang Angers

“Ketika ini saya menjalani latihan seperti biasa malah kelab menyediakan program khas untuk saya supaya dapat membentuk fizikal serta kekuatan seperti pemain eropah,” katanya seperti dilaporkan Harian Metro.

Namun, Safawi masih tenang menantikan peluang untuk diberikan debut oleh ketua jurulatihnya, Paulo Sergio. Dia kekal positif untuk terus meraih kepercayaan Paulo dengan meningkatkan prestasinya dalam sesi latihan dari semasa ke semasa.

Mempercayai masanya akan tiba kelak, Safawi sempat memohon penyokong-penyokong bola sepak di Malaysia tidak meletakkan jangkaan yang terlalu tinggi untuk melihatnya diturunkan bermain dalam masa terdekat.

Featured Image: Portimonense Futebol SAD


Ranking BWF: Tsuneyama, Antonsen Tolak Zii Jia Ke No.16 Dunia

Kedudukan jaguh perseorangan lelaki negara, Lee Zii Jia terus menunjukkan penurunan buat minggu kelima berturut-turut.

Kemaskini oleh Persekutuan Badminton Dunia (BWF) pada hari ini mengesahkan pemain berusia 25 tahun tersebut jatuh dua anak tangga berbanding pada minggu lalu. Ianya susulan dipintas pemain Jepun dan Denmark, Kanta Tsuneyama dan Anders Antonsen yang kini menghuni tangga ke-14 dan ke-15 masing-masing.

Kejatuhan itu meletakkan juara Kejohanan Badminton Terbuka Seluruh England (All England) 2021 di tangga ke-16 dunia pada minggu ini dengan mempunyai 53,156 mata yang terkumpul.

Sementara itu, Tsuneyama dan Antonsen pula mempunyai kutipan 54,271 dan 54,040 mata masing-masing.

Kemaskini yang sama turut menyaksikan tiada perubahan melibatkan kedudukan Ng Tze Yong dan Cheam June Wei yang kekal di tangga ke-21 dan ke-41 dunia masing-masing.

Namun begitu, Leong Jun Hao pula mencatatkan kenaikan tiga anak tangga dan menghuni ranking ke-54 dunia.

Featured Image: Badminton Association of Malaysia (BAM)


Malaysia Masters: Wei Chong-Kai Wun Muncul Naib Juara Super 500

Beregu badminton lelaki muda negara, Man Wei Chong dan Tee Kai Wun menamatkan saingan Malaysia Masters 2023 dengan gelaran naib juara setelah tumpas kepada pasangan Korea dalam perlawanan akhir di Axiata Arena, sebentar tadi.

Wei Chong-Kai Wun yang julung kalinya mara ke perlawanan akhir saingan Jelajah Dunia BWF bertaraf Super 500 tumpas kepada Kang Min-hyuk dan Seo Seung-jae menerusi tiga set permainan berskor 21-15, 24-22 dan 19-21 dalam tempoh masa 80 minit permainan.

Untuk makluman, ini pertemuan sulung Wei Chong-Kai Wun menentang Min-hyuk dan Seung-jae di pentas antarabangsa.

PERODUA Malaysia Masters 2023 presented by DAIHATSUMD – Final             🇰🇷KANG Min Hyuk🏅21 22 21 🇰🇷SEO Seung Jae🏅             🇲🇾MAN Wei Chong15 24 19 🇲🇾Kai Wun TEE

— BWFScore (@BWFScore) May 28, 2023

Walaupun tumpas, Wei Chong-Kai Wun akan meraih 7,800 mata untuk dimasukkan dalam pengiraan ranking dunia. Selain itu, selaku naib juara, mereka membawa pulang hadiah berupa wang tunai berjumlah AS$15,960 atau bersamaan sekitar RM73,000.

Manakala bagi gandingan Korea yang menghuni ranking ke-16 dunia tersebut, kemenangan ini menjadikan mereka berhasil merangkul kejuaraan Jelajah Dunia BWF bertaraf Super 500 buat kali kedua selepas memenangi Kejohanan Badminton Terbuka Korea pada tahun lalu.

Untuk makluman, Wei Chong-Kai Wun akan berehat selama seminggu sebelum menyertai kejohanan Jelajah Dunia BWF seterusnya iaitu Terbuka Singapura yang bertaraf Super 750.

Beregu pertama yang akan dihadapi mereka di kejohanan terbabit ialah Mark Lamsfuss dan Marvin Seidel dari Jerman.


Lelaki Sepanyol Cipta Rekod Dunia Lari 100m Terpantas Guna Kasut Tumit Tinggi – 12.82s

Seorang lelaki di Sepanyol yang bernama Christian Roberto Lopez Rodriguez muncul sebagai Pelari 100 Meter (m) Terpantas Menggunakan Kasut Tumit Tinggi. Rekod tersebut diakui oleh Guinness World Record (GWR) selepas Christian yang berusia 34 tahun menyudahkan lariannya dengan catatan masa 12.82s.

Catatan masa itu sekaligus meleburkan rekod sebelum ini yang dipegang oleh pelari Jerman, Andre Ortolf iaitu 14.02s dilakukan pada tahun 2019.

Menariknya, biarpun dilihat sukar dan mencabar untuk berlari menggunakan kasut sedemikian, menerusi video yang dikongsikan oleh GWR, Christian berjaya menyempurnakan lariannya dengan cemerlang tanpa tunggang-langgang apatah lagi jatuh.

A post shared by Guinness World Records (@guinnessworldrecords)

Untuk pengetahuan semua, pelari yang ingin melakukan percubaan bagi rekod ini perlu memakai kasut tumit tinggi jenis stiletto dengan tumit berketinggian sekurang-kurangnya 7 sentimeter (cm) dan lebar tapak tumit tidak melebihi 1.5cm.

Difahamkan, Christian turut melakukan percubaan ini sebagai bukti bahawa penghidap penyakit diabetes tahap 1 sepertinya boleh melakukan banyak perkara atau lebih berbanding individu tanpa diabetes.

Sebagai tambahan, ini bukanlah satu-satunya rekod dunia yang dipegang oleh Christian terutamanya dalam larian 100m. Antara rekod lain dipegangnya adalah Larian 100m Terpantas Tutup Mata (12.45s), Larian 100m Terpantas Menggunakan Terompah (12.58s), Larian 100m Terpantas Mengundur (13.17s) dan banyak lagi yang berjumlah 57 rekod kesemuanya.


Ng Tze Yong Belum Pernah ‘Pecah Telur’ Lawan Li Shi Feng

Perseorangan lelaki No.2 negara, Ng Tze Yong berhasil menempah tiket ke peringkat suku akhir Kejohanan Badminton Terbuka Seluruh England (All England) 2023 selepas menumpaskan juara bertahan, Viktor Axelsen pada Pusingan 16, tengah malam tadi.

Kemenangan itu membawanya bertemu dengan pemain China yang menduduki ranking ke-14 dunia, Li Shi Feng bagi merebut tempat ke peringkat separuh akhir Jelajah Dunia BWF Super 1000 ini.

Bercakap mengenai pertembungan ini, Tze Yong mempunyai rekod yang buruk menentang pemain berusia 23 tahun ini di pentas antarabangsa.

Berdasarkan rekod pertemuan, Tze Yong sudah pernah bertemu Shi Feng sebanyak empat kali dan keempat-empat pertemuan itu berakhir dengan kekalahan.

Empat pertemuan terbabit berlangsung di Kejohanan Badminton Asia Remaja 2017 (20-22, 15-21), Kejohanan Berpasukan Campuran Dunia Remaja 2018 (7-21,19-21), Terbuka HYLO 2022 (12-21, 14-21) dan Terbuka India 2023 (19-21, 14-21).

Jika diamati, Tze Yong turut menanggung kekalahan secara “straight set” dalam keempat-empat pertemuan itu.

Pada masa yang sama, Shi Feng juga berada dalam prestasi terbaiknya bersandarkan kepada dua kejohanan yang disertainya baru-baru ini.

Untuk makluman semua, Shi Feng masih segar dengan kejayaannya mara ke perlawanan akhir Terbuka Jerman pada minggu lalu selain mara ke peringkat separuh akhir saingan Princess Sirivannavari Thailand Masters yang berlangsung sekitar awal Februari lalu.

Featured Image: Badminton Association of Thailand & Badminton Association of Malaysia


Luis Suarez Kembali Beraksi Di Negara Kelahirannya, Uruguay Selepas 16 Tahun

Selepas 16 tahun beraksi bersama pelbagai kelab di benua eropah, penyerang prolifik, Luis Suarez kembali ke negara kelahirannya, Uruguay.

Penyerang berusia 35 tahun ini mengumumkan secara rasminya menyertai kelab zaman remajanya, Club Nacional de Football menerusi satu perkongsian di laman sosialnya, pada hari ini.

Difahamkan, dia menandatangani kontrak berjangka masa pendek bersama Nacional selaku pemain berstatus ejen bebas (free agent) setelah kontraknya tamat bersama Atletico Madrid.

Official, completed. Luis Suárez has signed the contract as new Nacional player, back to Uruguay where it all started 🚨🔫🇺🇾 #SuarezEnNacional

Here we go @Nacional ✅ pic.twitter.com/J5yKNjdzMP

— Fabrizio Romano (@FabrizioRomano) July 27, 2022

Untuk makluman, Suarez memulakan karier bola sepak seniornya bersama Nacional pada tahun 2005 ketika berusia 18 tahun. Selepas beraksi selama semusim, dia berhijrah ke benua eropah dengan menyertai FC Groningen dalam saingan Liga Belanda.

Kemudiannya, pemain yang mendapat julukan EL Pistolero menyambun kariernya dengan beraksi bersama Ajax, Liverpool, Barcelona dan akhir sekali Atletico Madrid.

Sepanjang beraksi bersama lima buah kelab di eropah ini, Suarez telah merekodkan 436 gol serta 238 bantuan gol. Rekod ini membantunya memenangi pelbagai gelaran bersama kelab-kelab tersebut termasuk Piala Dunia Kelab, Liga Juara-Juara UEFA, La Liga, Eredivisie dan banyak lagi.


Kaedah Latihan Simulasi Video Banyak Membantu Kami – Aaron Chia

Beregu lelaki No.1 negara, Aaron Chia dan Soh Wooi Yik mengakui kaedah latihan menggunakan simulasi video banyak membantu mereka menjelang kejohanan yang akan datang.

Mengulas lebih lanjut, Aaron merasakan kaedah latihan tersebut merupakan sesuatu pendekatan yang baharu dan membantu dalam mengenalpasti kelemahan mereka ketika dalam perlawanan.

“Saya rasa latihan tersebut sesuatu yang bagus tetapi saya tak boleh cakap terlalu banyak (mengenai latihan tersebut) atas dasar privasi.”

“Sepertimana yang diberitahu Coach Rexy (Mainaky), latihan ini boleh mengajar kami untuk memperbaiki kesilapan yang kami lakukan. Saya fikir (latihan ini) merupakan pendekatan yang baharu.” ujar Aaron di hadapan pengamal media selepas sidang media Perodua Malaysia Masters 2023.

Sebelum ini, Pengarah Kejurulatihan Beregu, Rexy Mainaky mendedahkan beregu utama lelaki dan wanita negara, Aaron-Wooi Yik dan Pearly Tan-Thinaah Muralitharan akan menjalani latihan simulasi video sebagai rutin tambahan kepada latihan sedia ada.

Latihan ini diwujudkan selepas prestasi kurang memuaskan melibatkan kedua-dua beregu dalam kejohanan sebelum ini.

Prestasi Aaron-Wooi Yik mengundang kritikan umum apabila terkandas dalam tiga kejohanan di eropah; Terbuka Jerman, All-England dan Terbuka Swiss pada bulan Mac lalu.

Manakala, Pearly-Thinaah pula beraksi baik di Terbuka Jerman namun mengikut jejak langkah yang sama di dua kejohanan berikutnya.

Sejauh mana hasil latihan simulasi video terhadap kedua-dua gandingan negara ini akan dapat dilihat para peminat dalam beberapa kejohanan besar yang terdekat seperti Kejohanan Badminton Asia (BAC), Piala Sudirman dan Malaysia Masters.


Malaysia Masters: Ghairah Menyerang Punca Jun Hao Berputih Mata

Perseorangan lelaki negara, Leong Jun Hao mengakui keghairahannya untuk bermain secara lebih menyerang ternyata mengundang padah buat dirinya apabila tewas kepada perseorangan lelaki Chinese Taipei, Chi Yu-Jen dalam aksi peringkat kelayakan Malaysia Masters 2023, hari ini.

Tambah Jun Hao, perubahan taktikal pihak lawan di set kedua dan ketiga turut menganggu corak permainannya selain daripada faktor angin dan bulu tangkis yang menjadi faktor penurunan prestasi pada set kedua dan ketiga.

“Dalam set kedua dan ketiga, dia ada tukar corak permainan dan saya agak bernafsu untuk cari ‘tuning’ tetapi bulu tangkis agak perlahan. Mungkin sebab kurang peredaran udara di dalam gelanggang.”

“Jadi, saya semakin tidak sabar untuk menyerang. Oleh sebab itu, saya banyak kehilangan mata dan saya kalah,” ujar Jun Hao ketika ditemuramah wartawan selepas perlawanan menentang Yu-Jen.

PERODUA Malaysia Masters 2023 presented by DAIHATSUMS – Qual. R1620 21 21 CHI Yu Jen🏅22 19 11 🇲🇾LEONG Jun Hao

— BWFScore (@BWFScore) May 23, 2023

Dalam pertarungan tersebut, Jun Hao tewas di tangan Yu-Jen biarpun mendahului pada set pertama dengan skor 22-20, 19-21 dan 11-21 dalam tempoh 71 minit perlawanan berlangsung.

Jun Hao yang baru pulang dari Kemboja tidak menafikan sedikit keletihan selepas membawa pulang gangsa di Sukan SEA 2023 tetapi tidak meletakkannya sebagai alasan kepada kekalahannya hari ini kerana sudah menjadi lumrah kalender badminton untuk mempunyai jadual yang padat.

Ketika di Kemboja, Jun Hao dan Lee Shun Yang berkongsi pingat gangsa selepas tewas kepada lawan masing-masing dari Indonesia, Chico Aura Dwi Wardoyo dan Christian Adinata di peringkat separuh akhir.


Norza, Kenny Sertai Kepimpinan Baharu Badminton Asia Sehingga 2027

Peminat dan pengikut badminton tanah air boleh meraikan satu perkhabaran gembira dari Dubai apabila dua figura besar dalam Persatuan Badminton Malaysia (BAM) mengisi barisan kepimpinan baharu badan induk sukan berkenaan di rantau asia.

Perkara itu diumumkan menerusi satu kenyataan yang dikongsikan pelbagai platform media sosial rasmi BAM pada Sabtu lalu.

Barisan kepimpinan baharu itu menyaksikan Presiden BAM, Tan Sri Dato’ Sri (Dr.) Mohamad Norza Zakaria dan Setiausaha Agung BAM, Dato’ Kenny Goh Chee Keong telah dipilih sebagai Presiden Kehormat dan Setiausaha Agung Badminton Asia (BA).

TAN SRI DR NORZA ZAKARIA APPOINTED AS @Badminton_Asia HONORARY PRESIDENT

Badminton Asia today announced the appointment of Tan Sri Dato' Sri (Dr.) Mohamad Norza Zakaria as its Honorary President.

Read in FULL➡ https://t.co/yySZclRbiK pic.twitter.com/jpn3ZwqTMV

— BAM (@BA_Malaysia) April 29, 2023

Jawatan Presiden Kehormat menjadi milik Norza setelah Presiden BA yang baharu, Kim Jong Soo mengumumkannya dalam Mesyuarat Agung Tahunan (AGM). Difahamkan, perlantikan itu mendapat sokongan tidak berbelah bahagi para perwakilan dan barisan kepimpinan BA.

Untuk makluman, perlantikan ini menjadikan Norza individu pertama Malaysia menyandang jawatan terbabit dan ianya dilihat mampu memberikan sumbangan dalam meningkatkan lagi kualiti sukan badminton di rantau asia.

Sementara itu, Kenny menjawat jawatan Setiausaha Agung BA selepas memenangi pemilihan bagi jawatan tersebut. Beliau mengisi jawatan itu menggantikan Moosa Nashid dari Maldives.

Sebagai tambahan, kedua-dua figura BAM ini akan berkhidmat untuk BA pada penggal ini yang bertempoh sehingga tahun 2027.

Featured Image: Persatuan Badminton Malaysia (BAM)


JDT Umum Jurulatih Kelahiran Argentina, Hector Bidoglio Sebagai Pengganti Benjamin Mora

Juara bertahan Liga Super, Johor Darul Ta’zim (JDT) tidak menunggu lama untuk mengumumkan kedatangan ketua jurulatih yang baharu selepas berpisah dengan Benjamin Mora, semalam.

Menerusi pengumuman di pelbagai laman sosialnya pada hari ini, seorang individu kelahiran Rosario, Argentina yang berusia 54 tahun, Hector Bidoglio menjadi ketua jurulatih baharu mereka berkuat kuasa serta merta.

Walaupun lahir di Argentina, Hector merupakan pemain skuad kebangsaan Venezuela dimana dia sempat tampil sebanyak 23 kali bersama pasukan ini sekitar tahun 1999 hingga 2000.

Johor Darul Ta'zim FC are pleased to announce former Venezuelan international Hector Bidoglio as the new Southern Tigers head coach effective immediately.

— JOHORSouthernTigers (@OfficialJohor) July 28, 2022

Bercakap mengenai karier kejurulatihannya, Hector mula menjadi penolong ketua jurulatih di sebuah kelab yang tidak kurang terkenalnya dalam dunia bola sepak iaitu Newell’s Old Boys.

Pada tahun 2018, dia dilantik sebagai ketua jurulatih kelab berkenaan sebelum berhijrah ke kelab yang berpangkalan di Peru dan Ecuador.

Menurut makluman daripada skuad Harimau Selatan, selain daripada menimba ilmu di pelbagai kelab Sepanyol seperti Real Madrid, Barcelona, Sevilla dan Real Betis, Hector juga turut berguru dengan pengurus tersohor iaitu Marcelo Bielsa ketika bersama-sama dalam skuad kebangsaan Chile pada tahun 2009.

Dengan perlantikan ini, Hector akan mengemudi JDT untuk mengharungi baki saingan Liga Super, peringkat separuh akhir Piala Malaysia, pusingan kalah mata Liga Juara-Juara AFC dan saingan Piala Malaysia pada penghujung musim ini.

Featured Image: Newell’s Old Boys & JOHOR Southern Tigers


Terbuka Indonesia: Sze Fei-Izzuddin Tumpas, Tiada Beregu Lelaki Negara Mara Separuh Akhir

Tiada aksi daripada pasangan beregu lelaki Malaysia di peringkat separuh kejohanan Terbuka Indonesia 2021. Ini kerana selepas Ong Yew Sin dan Teo Ee Yi tumpas, Goh Sze Fei dan Nur Izzuddin turut mengulangi keputusan yang sama di peringkat suku akhir, sebentar tadi.

Sze Fei-Izzuddin turun menentang pasangan beregu India yang menghuni ranking ke-11 dunia, Satwiksairaj Rankireddy dan Chirag Shetty tewas ‘straight set’ dengan pungutan mata 19-21 dan 19-21 dalam masa 43 minit.

SimInvest Indonesia Open 2021(New dates)MD – Quarter final          🇮🇳Satwiksairaj RANKIREDDY🏅21 21 🇮🇳Chirag SHETTY🏅19 19 🇲🇾Sze Fei GOH          🇲🇾Nur IZZUDDIN🕗 in 43 minutes https://t.co/XXgcnb0WRA

Untuk rekod, ini merupakan pertemuan kali keenam melibatkan kedua-dua pasangan ini. Namun, keputusan yang direkodkan pada hari ini menjadikan Satwiksairaj-Chirag melebarkan rekod kemenangan kepada 5-1 mengatasi Sze Fei-Izzuddin.

Walaupun tidak dapat mara ke peringkat seterusnya, Sze Fei-Izzuddin membawa pulang sebanyak 6,600 mata hasil kemaraan sehingga ke peringkat suku akhir.

Pengutan mata ini dijangka akan membantu Sze Fei-Izzuddin untuk meningkatkan kedudukan dalam ranking dunia oleh Persekutuan Badminton Dunia (BWF) pada kemaskini berikutnya.

Featured Image: Badminton Photo / Badminton Association of Malaysia


Skuad Wanita Negara Raih Perak di Kejohanan Boling Dunia 2021

Pasukan boling wanita negara berhasil muncul naib juara bagi ketegori berpasukan wanita dalam kejohanan boling dunia, IBF Super World Championships 2021 yang berlangsung di Dubai.

Skuad wanita negara yang terdiri daripada Siti Safiyah Amirah Abdul Rahman, Natasha Mohamed Roslan, Nur Syazwani Sahar dan Faten Najihah Ahmad Faik meraih pingat perak selepas tumpas kepada Amerika Syarikat pada perlawanan akhir yang berlangsung awal pagi tadi waktu Malaysia.

Pasukan wanita Amerika Syarikat muncul juara selepas memenangi pusingan penentuan dengan skor 40-38. Sebelum itu, Malaysia berhasil memenangi pusingan pertama dengan skor 190-170 namun Amerika Syarikat bangkit memenangi pusingan kedua dengan skor 215-171.

Untuk makluman semua, skuad wanita negara mara ke pentas final selepas menumpaskan Filipina dan Jerman di peringkat separuh akhir dan suku akhir masing-masing.

Sementara itu, skuad berpasukan lelaki negara yang dibarisi oleh Muhammad Rafiq Ismail, Syafiq Ridhwan Abdul Malek, Tun Ameerul Luqman Al-Hakim Tun Hasnul Azam dan Muhammad Syazirol Shamsudin pula meraih pingat gangsa.


Malaysia Masters: Wei Chong-Kai Wun Uji ‘The Daddies’ Di Suku Akhir

Gandingan beregu lelaki negara, Man Wei Chong dan Tee Kai Wun melakar satu pencapaian baharu dalam karier mereka apabila mara peringkat suku akhir kejohanan Jelajah Dunia BWF bertaraf Super 500 buat julung kalinya.

Pasangan yang menghuni ranking ke-26 dunia ini melakar kemaraan tersebut setelah menumpaskan beregu lelaki No.1 Scotland, Alexander Dunn dan Adam Hall di peringkat Pusingan 16 saingan Malaysia Masters, sebentar tadi.

PERODUA Malaysia Masters 2023 presented by DAIHATSUMD – R16             🇲🇾MAN Wei Chong🏅19 21 21 🇲🇾Kai Wun TEE🏅             🏴Alexander DUNN21 16 13 🏴Adam HALL

— BWFScore (@BWFScore) May 25, 2023

Dalam pertarungan tersebut, Wei Chong-Kai Wun berjaya menumpaskan gandingan yang turut menghuni ranking ke-29 dunia itu menerusi tiga set permainan yang berkesudahan dengan skor 19-21, 21-16 dan 21-13 dalam tempoh masa hampir satu jam permainan.

Bagaimanapun, cabaran besar menanti Wei Chong-Kai Wun di peringkat suku akhir kelak apabila terpaksa menghadapi gandingan berpengalaman dari Indonesia yang terkenal dengan julukan “The Daddies” iaitu Mohammad Ahsan dan Hendra Setiawan.

Pada petang tadi, Ahsan-Hendra yang kini berada di ranking keenam dunia melakar kemaraan ke peringkat suku akhir setelah menyingkirkan beregu Taiwan, Lee Jhe-huei dan Yang Po-hsuan secara “straight set” dengan skor 21-17 dan 21-14 dalam tempoh masa setengah jam sahaja.

PERODUA Malaysia Masters 2023 presented by DAIHATSUMD – R16          🇮🇩Mohammad AHSAN🏅21 21 🇮🇩Hendra SETIAWAN🏅          LEE Jhe-Huei17 14 YANG Po-Hsuan

— BWFScore (@BWFScore) May 25, 2023


Piala FA: Sri Pahang ‘Berhempas-Pulas’ Lawan Kelab Divisyen 3 Di Laman Sendiri

Pasukan Liga Super, Sri Pahang FC hampir-hampir sahaja dikejutkan oleh kelab yang beraksi dalam saingan divisyen ketiga, Manjung City FC dalam Pusingan 1, Piala FA, semalam.

Walaupun membariskan empat pemain import serta beberapa pemain senior, Sri Pahang yang dikendalikan oleh ketua jurulatih dari Perancis, Chritophe Gamel gagal menjaringkan sebarang gol dalam tempoh 90 minit permainan yang berlangsung di Stadium Darul Makmur, Kuantan.

Sri Pahang FC taking the hardest path to advances to the next stage by winning out on Penalty Shootout.#sripahang #WhereLegendsAreBorn #extrajossmalaysia #jomngejossextrajosscergas #kalbemalaysia pic.twitter.com/MVxpVFfbBf

— SRI PAHANG FC (@OfficialPahang) March 23, 2022

Ianya terpaksa dilanjutkan ke masa tambahan namun Sri Pahang tetap tidak dapat menghadirkan sebarang jaringan gol di dalam tempoh tersebut dan memaksa penentuan sepakan penalti dijalankan untuk mencari pemenang untuk mara ke peringkat seterusnya.

Mujurlah Sri Pahang berhasil melepasi ‘ujian’ tersebut apabila penjaga gol import, Mamadou Samassa berjaya menepis percubaan kelima oleh pemain Manjung City sebelum Azwan Aripin menyempurnakan sepakan kelima sekaligus menghantar skuad Tok Gajah ke Pusingan 2 Piala FA.

Featured Image: Sri Pahang FC / Malaysian Football League


Singapura Senaraikan 2 Pemain Liga Super Untuk Hadapi Piala AFF 2020

Persatuan Bola Sepak Singapura (FAS) membuat persiapan awal dengan mengumumkan senarai awal 27 pemain bagi menghadapi saingan Piala AFF Suzuki 2020 yang akan berlangsung hujung tahun ini di negara republik tersebut.

Menariknya, daripada 27 pemain yang disenaraikan oleh ketua jurulatihnya, Tatsuma Yoshida, dua daripadanya merupakan pemain yang beraksi dalam saingan Liga Super iaitu pertahanan, Safuwan Baharudin (Selangor) dan pemain tengah, Anumanthan (Kedah Darul Aman).

Kedua-dua pemain ini sememangnya tidak merupakan tonggak utama bagi pasukan masing-masing. Bagaimanapun kelibat Safuwan bersama Selangor tidak begitu kerap dek masalah kecederaan.

Selain daripada dua pemain tersebut, jurulatih kelahiran Jepun itu turut menyenaraikan 3 pemain lain yang beraksi di luar Singapura iaitu Irfan Fandi (BG Pathum), Zulfahmi Arifin (Sukhothai) dari saingan Liga Thailand dan Ikhsan Fandi (FK Jerv) yang beraksi di Norway.

Menariknya, Singapura turut menyenaraikan pemain tengah naturalisasi, Song Ui-Young yang kini beraksi bersama Lion City Sailors dalam saingan Liga Singapura.

Dimaklumkan, Singapura akan dipanggil untuk menyertai latihan berpusat bermula 25 Oktober nanti. Mereka turut merancang mengadakan perlawanan persahabatan dan kem latihan sebagai sebahagian daripada persiapan sebelum mengumumkan senarai akhir pada penghujung November.

Untuk makluman semua, kejohanan dwitahunan melibatkan 10 pasukan di rantau asia tenggara ini akan bermula pada 5 Disember 2021 sehingga 1 Januari 2022 dengan Singapura dipilih sebagai tuan rumah.

Featured Image: Selangor / Kedah Darul Aman


Perlawanan Tier 1: Pasukan Ke-191 Dunia Tumpas Kepada Harimau Malaya 4-0

Skuad bola sepak kebangsaan, Harimau Malaya tiada masalah untuk merakamkan kemenangan ke atas Brunei Darussalam dalam Perlawanan Antarabangsa Tier 1 yang berlangsung di Stadium Nasional Bukit Jalil (SNBJ), sebentar tadi.

Perlawanan yang turut berfungsi sebagai aksi pemanas badan sebelum mengharungi saingan Kelayakan Piala Asia 2023 ini menyaksikan pasukan Malaysia bimbingan Kim Pan-gon berhasil merekodkan kemenangan dengan keputusan 4-0.

Dua daripada jaringan tersebut hadir pada babak pertama menerusi Syafiq Ahmad (16’) dan Syamer Kutty Abba (45+1) yang berpunca daripada “assist” daripada  Ruventhiran Vengadeson dan Faisal Halim masing-masing.

Perlawanan Antarabangsa Tier 1 | Jumaat, 27 Mei 2022

MALAYSIA 🇲🇾 4-0 🇧🇳 BRUNEI

⚽ Syafiq Ahmad 16' Syamer Kutty Abba 45' Faisal Halim 58' Guilherme de Paula 83' (P) #FAM #HarimauMalaya pic.twitter.com/UmZmPdFOqq

— FA Malaysia (@FAM_Malaysia) May 27, 2022

Sementara itu, babak kedua menyaksikan dua lagi jaringan menyusul. Penambahan jaringan itu hadir melalui Faisal Halim (58’) sebelum ianya ditambah oleh pemain gantian, Guilherme De Paula (83’).

Kedudukan 4-0 itu berlanjutan sehingga wisel ditiup oleh pengadil perlawanan, Muhammad Nazmi Nasaruddin dan pasukan di tangga ke-191 dunia bimbingan Rosanan Samak ini terpaksa akur tumpas tanpa sebarang jaringan.

Untuk makluman semua, Malaysia akan berhadapan dengan satu lagi perlawanan pemanas badan. Mereka akan turun menguji bekas pasukan bimbingan Pan-gon suatu masa dahulu, Hong Kong pada 1 Jun kelak.


Kejuaraan B-19 AFF: Malaysia Langkah Kanan, Tundukkan Kemboja 2-1

Skuad negara bawah 19 tahun (B-19) memulakan kempen Kejuaraan B-19 AFF 2022 dengan langkah kanan.

Ini selepas skuad bimbingan Hassan Sazali Waras berhasil merekodkan kemenangan 2-1 ke atas Kemboja dalam perlawanan sulung peringkat Kumpulan B, sebentar tadi.

Kemenangan tersebut hasil sumbangan jaringan oleh Najmuddin Akmal Kamal Akmal dan Haiqal Haqeemi Hairi pada babak pertama iaitu minit 13’ dan 30’ masing-masing.

Kejuaraan B-19 AFF 2022 | Selasa, 5 Julai 2022

KEMBOJA 🇰🇭 1-2 🇲🇾 MALAYSIA

⚽ Chanvibol Davit 56'⚽ Najmudin Akmal Kamal Akmal 13' Haiqal Haqeemi Hairi 30'

Kredit Foto: AFF#FAM #HarimauMalaya #AFFU19 pic.twitter.com/e4eXAJnBkO

— FA Malaysia (@FAM_Malaysia) July 5, 2022

Baca – Kejuaraan B-19 AFF: Separuh Akhir Sasaran Diletakkan FAM Buat Skuad Negara

Manakala Kemboja pula sekadar mendapatkan satu jaringan saguhati menerusi Chanvibol Davit pada awal babak kedua iaitu minit 55’.

Kemenangan ini juga membolehkan Malaysia membolot tiga mata pertama dalam saingan dwitahun anjuran Persekutuan Bola Sepak ASEAN (AFF) ini.

Untuk perlawanan berikutnya, skuad negara akan berhadapan dengan pasukan dari negara seberang tambak, Singapura pada 7 Julai kelak.


Bajet 2023: RM20 Juta Untuk Pembangunan Litar Drag – Buka Peluang Belia Terlibat Dalam Sukan Permotoran

Menteri Kewangan, YB Datuk Seri Utama Zafrul Aziz mengumumkan sejumlah RM20 juta diperuntukkan untuk pembangunan litar drag.

Perkara tersebut dimaklumkannya semasa pembentangan Bajet 2023 yang bertemakan Keluarga Malaysia Makmur Bersama di Dewan Rakyat pada hari ini.

Jelasnya, peruntukan untuk pembangunan ini bagi membuka peluang golongan belia terlibat dalam sukan permotoran di platform yang betul.

RM20 jutaPembangunan Litar Drag bagi menggalakkan belia dalam sukan permotoran melalui platform yang tepat.#Bajet2023 #KeluargaMalaysia #MakmurBersama

— Ismail Sabri (@IsmailSabri60) October 7, 2022

Pengumuman ini selaras dengan makluman daripada Perdana Menteri, Dato’ Sri Ismail Sabri Yaakob sekitar pertengahan Ogos lalu yang menjanjikan sekurang-kurangnya sebuah litar drag akan dibina di setiap negeri.

Sebagai tambahan, Zafrul turut berkongsikan pada peringkat awal pembentangan bahawa bajet pada kali ini berjumlah RM372.3 bilion – terbesar dalam sejarah negara.


Kami Berminat Untuk Dapatkan Safawi Rasid – Tomislav

Pengendali Terengganu FC, Tomislav Steinbruckner gembira dan berbesar hati sekiranya penyerang pinjaman Ratchaburi FC, Safawi Rasid dapat menyertai skuadnya pada jendela perpindahan kedua Liga Super nanti.

Jelas Tomislav, kehadiran pemain berkualiti seperti Safawi akan dapat memberikan sumbangan buat pasukan dan berada pada kelas yang tersendiri biarpun Terengganu sudah mempunyai beberapa pemain sayap.

“Sudah semestinya kami berminat untuk membawa masuk beberapa pemain terutamanya apabila kita bercakap mengenai pemain dengan kualiti seperti Safawi Rasid.”

“Sekarang, dia (Safawi) pemain yang cukup berpengalaman dan walaupun kami memiliki beberapa pemain sayap, Safawi berada pada kelas yang tersendiri.” ujar Tomislav dalam sidang media selepas menentang Selangor FC.

Ura-ura kembalinya Safawi ke Liga Malaysia mulai timbul selepas situasi semasa tonggak kebangsaan itu dikongsi pemilik Johor Darul Ta’zim (JDT), Tunku Ismail Idris Abdul Majid Abu Bakar Iskandar ibni Sultan Ibrahim dalam wawancara bersama media tempatan.

Safawi bukanlah asing di mata jurulatih asal Croatia itu kerana pemain berusia 26 itu pernah beraksi di bawah kendalian Tomislav bersama T-Team yang kini dikenali sebagai Terengganu II pada musim 2015.

Dalam perkembangan yang sama, Terengganu mengalami kekalahan besar menentang Selangor dengan keputusan 5-1 hasil jaringan Faisal Halim, Harith Haiqal, Aliff Haiqal dan jaringan berganda Ayron del Valle.

Skuad Sang Penyu kini di tangga keenam liga dengan 13 mata manakala The Red Giants terus mencabar takhta liga apabila berada di belakang pendahulu, JDT dengan 22 mata.


Olimpik 2020: Mei Kuan-Meng Yean Raih Satu Kemenangan Sebelum Pulang ke Malaysia

Walaupun disahkan gagal mara ke pusingan kalah mati, pasangan regu wanita negara, Chow Mei Kuan dan Lee Meng Yean dapat pulang dengan sedikit senyuman apabila berjaya memenangi perlawanan terakhir peringkat Kumpulan A.

Mereka berjaya meraih dua kemenangan ‘straight set’ ke atas regu wanita Great Britain, Chloe Birch dan Lauren Smith yang berlangsung di Musashino Forest Sport Plaza, hari ini.

RESULTS: #Tokyo2020Group A#MAS Chow Mei Kuan-Lee Meng Yean def. #GBR Chloe Birch-Lauren Smith 21-19 21-16#DemiMalaysia#KontinjenMalaysia#BadmintonMalaysia#BadmintonLovers pic.twitter.com/Cl0fye2ltp

Mei Kuan dan Meng Yean mencatatkan kemenangan pada set pertama dengan kutipan mata 21-19. Pada set kedua, mereka menamatkan perlawanan dengan keputusan 21-16.

Terdahulu, regu wanita negara ini tumpas dalam dua perlawanan awal kepada pasangan dari Indonesia dan Jepun sekaligus menyaksikan peluang mereka ke peringkat kalah mati Sukan Olimpik Tokyo 2020 lebur sama sekali.


Baru Menang US Open, Naomi Osaka Tarik Diri Pula

Pemain tenis wanita Jepun, Naomi Osaka terpaksa membuat keputusan sukar menarik diri daripada menyertai kejohanan Grand Slam Roland Garros di Perancis.

Dia yang masih segar dari kejayaan menjulang kejuaraan Grand Slam US Open di New York baru-baru ini, terpaksa melupakan Roland Garros di atas faktor kecederaan yang dihadapinya.

Osaka mengalami kecederaan di bahagian hamstring sebelah kaki kirinya sejak saingan US Open lagi.

The 🌎 reacts as @naomiosaka makes it 🏆🏆🏆 Grand Slam title! As she sealed victory at the @usopen! —> https://t.co/NaOSY7TX3x pic.twitter.com/wFlXVuclNi

Malah, kesakitan yang dialami beliau itu turut dirasai apabila Osaka beraksi di perlawanan akhir menentang Victoria Azarenka.

“Saya tidak akan beraksi di kejohanan Roland Garros.”

“Hamstring saya masih lagi sakit dan saya tidak ada masa yang cukup untuk persediaan beraksi di gelanggang tanah liat,” kata beliau dalam kenyataan rasminya.

Jarak masa yang terlalu dekat antara dua kejohanan utama tenis ini jelas sekali turut mempengaruhi keputusannya kerana ia membataskan masa untuk Osaka pulih sepenuhnya.

Menurut laman BBC Sport, Roland Garros dijangka akan diadakan pada 27 September dengan kehadiran penonton ke stadium adalah dibenarkan pada jumlah yang minima.

Selain Osaka, juara bertahan kategori wanita iaitu Ashleigh Barty turut tidak akan beraksi sementara Roger Federer juga menarik diri akibat faktor kecederaan lutut.

Osaka sebelum ini merangkul gelaran Grand Slam yang ketiga dalam karier selepas menewaskan Azarenka dengan keputusan 1-6, 6-3, 6-3.


All England 2022: Perseorangan Muda India, Lakshya Singkir Juara Bertahan Zii Jia

Jaguh badminton perseorangan negara, Lee Zii Jia tidak berjaya melayakkan diri ke pentas akhir Kejohanan Badminton Terbuka Seluruh England (All England) buat kali kedua dalam kariernya.

Kemaraan itu tidak menjelma selepas pemain yang berada di ranking ketujuh dunia merangkap juara bertahan kejohanan ini dikalahkan pemain muda India, Lakshya Sen di peringkat separuh akhir, sebentar tadi.

Artikel Berkaitan – All England 2022: Perseorangan Muda India Singkir Pemain No.3 Dunia Pada Pusingan 16

Dalam pertarungan di Utilita Arena Birmingham tadi, Zii Jia terlebih dahulu tumpas pada set pertama kepada pemain berusia 20 tahun yang menghuni ranking kesebelas dunia ini dengan skor 13-21.

Bagaimanapun, Zii Jia berjaya bangkit di set kedua, menumpaskan pula Lakshya yang merupakan pemenang pingat gangsa Kejohanan Dunia BWF 2021 dengan skor 21-12 sekaligus mengheret permainan ke set penentuan.

YONEX All England Open Badminton Championships 2022MS – Semi final21 12 21 🇮🇳Lakshya SEN🏅13 21 19 🇲🇾Zii Jia LEE🕗 in 76 minutes https://t.co/tIcoHCPlEN

Artikel Berkaitan – Terbuka Jerman: Pemain India Singkir Pemenang Olimpik, Viktor Axelsen Di Separuh Akhir

Di set ketiga, pertarungan menjadi semakin sengit. Walaupun kelihatan keletihan, Lakshya tidak mudah mengalah kecekalannya mendapatkan mata demi mata berjaya memberikannya kemenangan ke atas Zii Jia dengan skor 21-19.

Untuk makluman semua, pertarungan antara kedua-dua pemain ini berlangsung dalam tempoh 76 minit permainan.

Sementara itu, Lakshya yang mara ke pentas akhir akan menantikan cabaran daripada samada pemain No.1 dunia dari Denmark, Viktor Axelsen atau pemain No.4 dunia dari Taiwan, Chou Tien Chen.